/dabboussimotors 


EDITOR: 
Bonaire Communication Services N.V. Djarason 18 yanüari 2023 
Preis:$1.00 


Enkuentro tokante Museo Nashonal di Sklabitut 
SPÈKÈ NO TA LEU 


For di Amsterdam a sali inisiativa pa bini ku un Museo Nashonal di Sklabitut. Den e kuadro aki un delegashon for di Hulanda, konsistiendo di 
entre otro John Leerdam, a bishitá Boneiru, na unda nan a bishitá i papia ku FuHiKuBo. Foto ta mustra e delegashon huntu den biblioteka di 
FuHiKuBo ayera. Nan a papia ku Bòi Antoin, Rudy Domacassé i Emma Pratt di FuHiKuBo. Historiadó Cees Luckhart tambe tabata presente 
den e reunion 

KRALENDIJK 
– 
Famia Boekhoudt, yu i 
desendientenan di Smit 
i Nicha Boekhoudt, ta di 
luto atrobe. Despues di ma- 
soménos dos luna ku Leo 
a fayesé, siman pasá Co- 
rina Milliard-Boekhoudt a 
sosegá na edat di 64 aña. 
Su ruman mayó Napi, spe- 
sialmente riba petishon di 
BONERIANO, a repasá 
bida di Corina. 
Corina Astrid Benja- 
mina Milliard-Boekhoudt a 
nase riba 31 di mart 1958 
komo di 5 yu di Nicha i 
Smit Boekhoudt. Manera 
henter e famia Boekhoudt, 
Corina su bida tambe a ku- 
minsá den Antriol, pa sigui 
despues den Playa Pariba. 
Corina a bishitá skol di 
lushi na Antriol, serka yù- 
frou Duchi i yufrou Du. 
Despues el a bai skol básiko 
St. Bernardus na Playa. 
Skol pa mucha muhé, 
dirihí pa sùrnan di Roos- 
endaal. Tabatin yùfrounan 
boneriano tambe, manera 
yùfrou Esther, Flora, Bebi, 


Tristesa atrobe den famia di Smit Boekhoudt 
Corina Boekhoudt a sosegá ku 64 aña 


Jet i Uba. 
Corina a kaba skol 
básiko, sigui luego pa 
‘Huishoudschool’ na Bo- 
neiru mes. Despues el a 
bai Kòrsou pa e estudio di 
‘kinderverzorgster’ na Jean 
d’Arc College. 


Aruba 
Ora el a kaba na Jean 
d’Arc College Corina a bai 
Hulanda, kaminda e la bai 
studia 3 aña Verpleegkunde 
MBO nivo (MBO-V) na 
Leidschendam. Luego el a 
sigui un estudio speshalisá 
1 aña na 1982 den ‘Kin- 
deraantekeningen’ na Ju- 
liana Kinderziekenhuis na 
Scheveningen. Despues di 
tèrmina esaki e la regresá 
Antia. 
Corina a haña trabou 
na Aruba, na unda el a 
kuminsá traha promé di 
yanüari 1984 na hospital ku 
e ‘Kinderspecialisatie’ den 
departamentu di mucha di 
Dr. Horacio Oduber Hospi- 
tal. El a traha den departa- 
mentu ei te na 31 di desèm- 


ber 1999. 
Miéntrastantu Corina a 
hasi MGZ (Maatschappeli- 
jk Gezondheids Zorg). Ku e 
opleiding aki e la kuminsá 
traha na 2000 na gobièrnu 
di Aruba den departamentu 
Jeugdgezondheidszorg. 
E 
tabatin e trabou di bishitá 
skolnan pa ènter mucha i 
alaves kontrolá nan tantu 
nan salú físiko komo men- 
tal. E la traha ei te ku su 
penshun na òktober 2021. 


Famia 
Durante ku e tabata traha 
na hospital Corina a konosé 
Clyde Milliard na aña 1990. 
Na aña 2002 nan a kasa. E 
pareha aki no tabatin yu. 
Corina tabata gusta vi- 
aha, traha den kurá ku su 
flornan i matanan di bèr- 
dura. Semper Corina a biba 
un bida saludabel. Sem- 
per kuida pa no bira malu. 
Move kasi tur dia pa man- 
tené kurpa den kondishon. 
Lamentablemente e malesa 
di kanser a toka na su porta 
nèt na momentu ku e tabata 


bai gosa di su penshun. 
Corina a viaha hopi parti 
di mundu i na sèptèmber úl- 
timo el a bai ku fakansi den 
Europa na entre otro Praag 
i Milan. Na Hulanda el a 
topa ku su bon amiganan 
di tempu di su estudio ku 
kendenan semper e la keda 
ku bon laso. Tabata manera 
un despedida di nan, komo 
manera ku el a regresá el a 
sinti molèster di kansá. 
Ta kuminsa hasi inves- 


tigashonnan i den ápenas 2 
luna di tempu despues di su 
vakashon, resultadonan no 
alentador a kuminsá dren- 
ta. Ya pa medio di desèm- 
ber el a wòrdu informá ku 
no por hasi nada mas p’e. 
Asina Corina ta bin fayesé 
djabièrne 13 di yanüari 
2023, promé ku e por a 
kumpli 65 aña di edat. 
Corina tabatin un karak- 
ter poko reservá, pero kari- 
ñoso. 


K R A L E N D I J K — 
Kreadó di Grupo di orashon 
Spiritu Santu a bai sosegá 
den brasa di Señor. Dja- 
dumingu durante dia, e tris- 
tu notisia, konforme bolun- 
tat di Señor a yega Boneiru. 
Sùr Virginia Bernabela a 
fayesé. Ta un sùr hopi bon 


Kreadó di Grupo Spiritu Santu a bai 


konosí na Boneiru i a biba 
gran parti di su bida na Bo- 
neiru. E ta fundadó di gru- 
po di orashon Spiritu Santu 
i momentu e tabata bai biba 
Kòrsou, el a pasa e enkargo 
pa Anne Marie Pietersz. 
Na 1975 sùr a kuminsá ku 
e grupo di orashon, awor 


ya 48 aña ku e grupo di 
orashon ta eksistí. 38 aña 
Anne Marie, ta forma parti 
di e grupo di orashon. Na 
2010 Anne Marie, a tuma 
e enkargo di e grupo. Esei 
tabata deseo di sùr i te dia 
di awe, ta e kaso. Mayoria 
miembro ku tabata den e 
grupo tempu sùr tabata na 
kabes di e grupo, ta den e 
grupo. 
Semper ku Anne Marie, 
bai Kòrsou e ta bishita sùr 
Virginia, tambe sùr Cri- 
spina, na Klooster Alverna. 
Nan ta kombersá hopi i úl- 
timo bishita di Anne Marie, 
na Kòrsou serka sùrnan, 
tabata na luna di òktober 
2022. Durante aña pasá, na 
luna di sèptèmber tambe 
Anne Marie, a bai Kòrsou i 
tabata serka e sùrnan. 
Sùrnan ta kombersá sta- 
bil, i e úniko kos tabata ku 


Sur Virginia no por a kana 
mas. Sùr Virginia, ta hopi 
gustá na Boneiru. Momentu 
su edat a subi, el a hañ’e ta 
bai Kòrsou pa kontinuá ku 
bida. Aña pasá na momentu 
ku tabatin un enkuentro ku 
sùrnan na Boneiru, un sùr 
biba na México tabata na 
Boneiru, e idea tabata pa 
trese tur sur Boneiru pa nan 
ta huntu. 
Esei no a bira realidat, 
esta ku sùr Virginia, no a 
bin Boneiru. Solamente e 


otronan tabata presente. 
Sigur un momentu no 
gustá, ta presente serka e 
miembronan di e grupo. 
Apesar ku sùr tabata na 
Kòrsou, di un òf otro mane- 
ra nan ta tende di dje. Awor 
e no tei mas. Konforme bo- 
luntat di Dios, su wowonan 
a sera pa semper na tera. 
Sùr sosegá na pas. Grupo 
Spiritu Santu. Riba potrèt, 
momentu ku Anne Marie, 
a bishita sùr aña pasá, na 
Klooster Alverna Kòrsou. 

Den e kolumna di siman 
pasá, mi a kuminsá konta 
ku mi ta haña masha prèt 
mes ora ku mi bai kumpra 
KFC ku Zaïna, tempu e ta- 
bata mas chikí mi tabata pidi 
‘Kids Meal’ p’e. Awor dire- 
pente ku el a bira mas gran- 
di, e mes ta hasi su ‘order’ i 
ku yen di eksigensia. Ora ku 
nos bai ‘drive thru’, for di ora 
ku mi mira ku tin 3 outo nos 
dilanti, mi ta kuminsá puntr’é 
kiko e ke. 


*** 
Pasobra, ta masha kos 
mes e ta pidi. E ta kuminsá: 
“Mama, mi ke galiña pechu 
ku ‘mashed potato’, ‘bis- 
cuit’, kuki i 2 mayonès èk- 
stra.’’ Na Subway ta piza 
so e tabata kome i ami ta 
pidi pan ku ‘chicken breast’ 
e ta kome su piza i kue mi 
‘chicken breast’. E ora ei, mi 
a kuminsá pidi piza pe ku 
‘chicken breast’ ariba. I awor 
el a kuminsá ta kome pan 
ku ‘chicken breast’ ku keshi 
i sous ranch. Su kuminda 
preferí ta ‘pasta bolognese’, 
e gusta e pasta akí mashá 
hopi mes, pero ami mester 
drech’é p’e, e no gust’é di 
otro hende. 


*** 
Dos siman pasá despues 
di hopi tempu, mi oma a 
bolbe kuminsá drecha papa 
di maishi chikí, e biá akí el 
a drech’é ku hariña blanku, 
normalmente e ta hasié ku 
hariña kòrá. Ora el a bisa mi 
ku ta ku otro hariña, mi a ku- 
minsá pensa kaba ku e no ta 
dushi manera esun ku mi sa 
kome normal. Mi oma a bisá 
mi mesora ku esaki ta mas 
dushi ku esun otro i di bèrdat 
e ta mas dushi. 


*** 
Lokual ku mi gusta tambe ta 
repa di pampuna, esaki mi 
mes ta trah’é, ora mi trah’é 
kere ku mi por warda pa 
siguiente dia mi hasa kome, 
tur ta bai. Tur hende ke. 
Loke tambe mi ta traha ta 
pan batí, esaki nan ta trah’é 
segun mi mas na Aruba. Mi 
a siña trah’é di mi oma, mi 
oma tabata arubiano, e ta- 
bata traha pan batí ku piská 
hasá pa nos kome mèrdia. 
Tempu mi tabata chikí, sem- 
per mi tabata gusta wak ora 
mi oma òf tante tabata traha 
tipo di kosnan akí i asina mi 
tabata siña, mi a siña traha 
pastechi tambe serka nan. 
*** 


Alabá sea Señor! Mi alma alabá Señor! 


Sùrnan Franciscana di Roosendaal, Klooster Alverna, 
Ta anunsiá fayesimentu di nan sùr 


Sùr Virginia Bernabela 


Entiero ta tuma lugá djasabra 21 di yanüari 2023. 
Ta kuminsá risibí bishita di kondolensia for di 9’or te 11:30 
di mainta na Klooster Alverna. 
Promé ku entiero lo tin un Santu Sakrifisio di Misa pa 11:30 
di mainta na Kapel di Klooster Alverna. 
Despues nos lo hiba Sùr Virginia na su último lugá di sosiegu 
na Santana di Sùrnan na Welgelegen Habaai. 


Pa demostrá bo kombibensia subi e website 
www.eltributokondoler.com 
i manda bo kondolensia pa famia. 


Segun medium Jan Arnold Francken: 
SPÈKÈ NO TA LEU 


K R A L E N D I J K — 
“Spèkè no ta leu. Mi a 
mir’é, den un vishon ku mi 
a haña djabièrnè na un si- 
tio pegá di e kas di kunuku 
na unda el a laga su outo. 
Straño mi ta haña ku apar- 
entemente e no ta na e sitio 
ei mas.” Esaki Jan Arnold 
Francken, un medium ku 
a keda konsultá tambe den 
desaparishon di Noki Me- 
laan dos aña pasá den área 
di Saliña di Tam, a trese 
dilanti den e programa AK- 
TUALIDAT ayera na Bo- 
naire.tv. 
Den e desaparishon ak- 
tual di Ludwig Cecilia, 
alias Spèkè, Segun medium 
Jan Anrnold Francken, lo 
por enkontrá Spèkè e si- 
man aki, pero morto. Tam- 


be lo hañ’e ku un pia frak- 
turá. Asina el a deklará den 
AKTUALIDAT 
komber- 
sando ku Boi Antoin. Spèkè 
entretantu ya tin 1 siman 
pèrdí i no tin niun pista di 
su paradero. 
Bòi Antoin su bishita 
serka e medium tabata pa 
kombersá mas profundo 
di e kaso. El a referí entre 
otro na e kaso di e siudada- 
no Enoc Melaan, Noki, ku 
tambe a pèrdè di manera 
misterioso. 
Francken ta splika ku 
na promé instante e ta bus- 
ka kontakto ku e persona 
pèrdí atraves di un opheto 
òf algu personal. Unabes 
ku e hasi esaki, e ta sinti si 
e persona aki ta na bida òf 
no. Den kaso spesífiko di 


Spèkè, Francken ta splika 
ku e hòmber te ku djaluna 
mainta ainda tabata na bida. 
Mas aleu Francken a 
enfatisá ku e por duna in- 
dikashon unda por lokalisá 
e persona, pero no por hasi 
pa enkontr’e. ”Mi no tin e 
poder pa manehá e situ- 
ashon di tal manera unda e 


persona ta.” 
Francken ta duna e in- 
dikashon pa medio di un 
pintura.E ta splika ku na 
momentu ku el a hasi kon- 
takto ku Spèkè, el a haña 
un bista kon el a kana for 
di e kas di kunuku bai den 
mondi. El a indiká ku segun 
famianan ku a bai buska, 
dado momentu nan a sku- 
cha kon e hòmber tabata 
grita pa yudansa. Esaki a 
sosodé na dos okashon. 
Pero, tabata nèt na e mo- 
mentunan ei ku a para a 
búskeda debí ku a bira de- 
masiado skur. 
E programa AKTUALI- 
DAT ku Jan Arnold Franck- 
en ta ripití awe tardi mitar 
di sinku i mañan djaweps 
pa mitar di nuebe anochi. 


Si determiná ku tin kulpabel lo tuma akshon 
Investigashon kaso ‘Chogogo’ 
ta kanando 


KRALENDIJK -- In- 
vestigashon penal pa ku 
konstrukshon di bich di 
Chogogo Beach and Dive 
resort ta kontinuá. Manera 
entretantu ta konosí pa al- 
gun tempu kaba tin un in- 
vestigashon penal andando 
tokante konstrukshon di un 
bich artifisial na “Chogogo 
Beach and dive resort” na 
Boneiru. Ministerio Púb- 
liko (OM) a nota ku regu- 
larmente tin kobertura den 
medionan di komunikashon 
tokante di e investigashon 
aki. 
Resientemente tambe un 
artíkulo a aparesé den me- 
dionan di komunikashon 
tokante di e kuestion aki, 
aparentemente ku motibu 
di un demanda presentá dor 
di OM na OLB. Manera 
a menshoná kaba, OM ta 
investigando e konstruk- 
shon di e bich artifisial na 
“Chogogo”. Den e kon- 
teksto aki, manera ta kus- 


tumber, ta kolektando tur e 
echo- i sirkunstansianan ku 
por duna klaridat ofer di e 
pregunta si posibelmente a 
kometé echonan kastigabel 
rondó di e konstrukshon di 
e bich aki. 
Aki ta relevante pa in- 
vestigá si, por ehèmpel, a 
otorgá un pèrmit òf no i si 
a otorgá esaki, na ki mo- 
mentu a otorgá esaki. Ta 
lógiko ku e demanda aki a 
keda dirigí na BC di OLB, 
mirando ku ta BC OLB ta e 
outoridat ku ta otorgá pèr- 
mit i por lo tanto lo tin e in- 
formashon aki. 
Mirando ku e investi- 
gashon ta kanando kétu 
bai, OM, den interes di e 
investigashon, no por duna 
mas informashon tokante 
di kontenido di esaki. Na 
momentu ku finalisá e in- 
vestigashon, OM lo evaluá 
e resultadonan. 
Si e konklushon ta ku 
probabelmente a kometé 


echonan kastigabel, OM lo 
evaluá si por determiná ken 
ta esun ku ta penalmente re- 
sponsabel pa esaki i si ta bai 


ta nesesario pa persekushon 
(mas aleu). Na momentu ku 
tuma e desishonnan aki, lo 
duna mas informashon. 

Delegashon di Raad van State a 
kombersá ku kadena hudisial 


KRALENDIJK -- Un 
delegashon di departamen- 
to di konseho di Raad van 
State, a kombersá amplia- 
mente na Kòrsou ku instan- 
sianan konserní den kadena 
hudisial. Di e kadena hudi- 
sial di Kòrsou tabatin re- 
presentashon di diferente 
partner. Tabata presente 


prokurador general, hefe 
suplente di kuerpo polisial, 
direktor di servisio di se- 
guridat, direktor suplente di 
prizòn, komandante maríti- 
mo i alabes direktor di war- 
dakosta region Karibe, hefe 
di Landsrecherche i presi- 
dente/sekretario di bestür di 
Korte Komun di Hustisia. 


Meta di e enkuentro ta- 
bata pa interkambio di idea 
i pensamentu entre part- 
nernan den kadena hudi- 
sial Kòrsou i informá re- 
presentantenan di Raad van 
State riba puntonan di me- 
horashon di relashon entre 
e partnernan konserní. 
Presidente di Korte Ko- 


mun di Hustisia mr. Mau- 
ritsz de Kort a hiba palabra. 
”E diferente partnernan den 
kadena hudisial tin un meta 
komun, enforsá i alsa se- 
guridat di pueblo di Korsou 
i otro islanan den Reino.” 
Departamento di kon- 
seho di Raad van State ta 
konsehá riba proposishon 


di lei i tin outoridat inde- 
pendiente pa konsehá gobi- 
erno i parlamento hulandes. 
Esaki riba tópikonan ku ta 
di interes general pa e isla- 
nan den Reino. 
“Raad van State ta hunga 
un ròl importante den duna 
konseho pa ehekushon di 
lei. P’esei ta importante ku 
nos di Karibe indiká unda 
ta nos punto fuerte i tambe 
ménos fuerte. Durante e 
enkuentro nos a elaborá en- 
tre otro riba invershonnan 
hasí den lokalisá i persiguí 
kriminalnan pisá. Esaki a 
resultá den vários deten- 
shon i kasonan grandi den 
korte. 
Pero di otro banda nos ta 
sintá ku a invertí ménos den 
e parti di resosialisashon i 
tambe prevenshon di krimi- 
nalidat. Ta importante pa 
henter kadena hudisial haña 
atenshon pa por garantisá 
seguridat di komunidat. Mi 
ta kontentu ku komo part- 
nernan nos por a diskutí 
riba e puntonan aki i ku tin 
komprenshon pa nos reto- 
nan,” asina de Kort a bisa. 


KRALENDIJK — “Bo 
tene na pasado, bo ta keda 
den pasado.” Esaki Cherel 
Kwidama a bisa den e pro- 
grama Aktualidat di e si- 
man aki. Boi Antoin tabatin 
Cherel Kwidama den e pro- 
grama pa papia riba AFBW 
i último desaroyonan sindi- 
kal. El a referí aki na iregu- 
laridatnan finansiero ku a 
tuma lugá den pasado den e 
sindikato. 
Durante e entrevista e 


Segun presidente di AFBW: 
“Bo tene na pasado, bo ta keda 
den pasado” 


presentadó ta hasi remarke 
tokante e echo ku den 
pasado e sindikalista Juan 
Jacobs a boga pa un sindi- 
kalista ta aktivo full time. 
E punto tabata ken ta paga 
e sindikalista. Riba esaki 
Kwidama ta splika ta un 
vishon di e sindikato ku e 
sindikalista ta na disposi- 
shon di e trahadó full time. 
”Esaki ta un di e motibunan 
dikon hopi sindikalista ta 
penshonado.” 


Mas aleu e ta splika ku 
no por otro di ta na kas sin- 
dikal pa 8 ora. Esaki mi- 
rando ku ta trata di repre- 
sentashon di 800 miembro i 
8 empresa òf instituto. 
Kwidama ta sigui sp- 
lika ku mester atendé ku e 
organisashon manera ta un 
kompania esaki ta. No por 
hasi esaki di otro forma 
tampoko. Loke miembro- 
nan ta paga na kontribu- 
shon ta sirbi pa manehá e 


organisashon. 
Kwidama ta splika ku 
tin tres diferente miem- 
bresia. ”Esnan den CAO, 
ku ta paga kontribushon di 
$15, individual $17.50 i tin 
tambe esnan ku ta miembro 
honorario.” 
Mas aleu durante e en- 
trevista Boi Antoin ta pun- 
tra e presidente, kon a para 
ku sènnan ku den pasado no 
a drenta kaha. E presentadó 
ta referí aki na un situashon 


den pasado unda tabatin al- 
gun iregularidat finansiero 
ku a tuma lugá. 
Kwidama ta aklará: “Na 
2019/2020 loke nos a haña 
no tabata di kanta makam- 
ba. 
Mi mester a forma un 
direktiva i mi vishon tabata 
ku mi no ke tene na pasado. 
Bo tene na pasado, bo ta 
keda den pasado. Laga nos 
sigui bai, m’a hala un liña i 
e ta klá.” 


5 
Djarason 18 yanüari 2023 


Aviso polítiko 


K R A L E N D I J K - 
-Djadumingu 15 di yanüari 
a drenta keho di ladronisia 
di dos plachi di number 
numerá B-964. E outo ta- 
bata stashoná riba un sitio 
di stashoná outo na Kaya 
Libertador Simon Bolivar. 
Algun ratu despues a dren- 
ta keho ku deskonosínan a 
bai ku dos plachi di num- 
ber di algun outo ku tabata 
stashoná riba un sitio di 


Ladronisia di vários 
plachi di number 


stashoná outo di un kom- 
pania den Kaya Grandi. Ta 
trata aki di e plachinan di 
number B-1544 i B-8423. 
Mas den oranan di atardi 
a drenta keho di ladronisia 
di un plachi di number mas 
numerá V-7049 di un pikòp 
ku tabata stashoná na un 
kompleho di apartamentu 
situá na Kaya Nikiboko 
Sùit. Deskonosínan a bai 
ku e plachinan di number 


menshoná entre djasabra 14 
di yanüari i djadumingu 15 
di yanüari. Ta investigando 
e kasonan. 


KRALENDIJK--Ri- 
ba djaluna 16 di yanüari 
den oranan di mainta un 
aksidente entre un outo i 
un skuter. Esaki a tuma 
lugá na e krusada di Bu- 
levar Miguel Pourier i 
Kaya Papaya, na altura 
di e parada di bùs. E outo 
tabata kore den direkshon 
di Playa riba Bulevar 


Aksidente entre 
outo i skuter 


Miguel Pourier i e skuter 
tabata bini for di Kaya Pa- 
paya. 
Shofùr di e skuter no 
a mira e outo i a kore dal 
den banda di pasahero di 
e outo. Ambulans a trans- 
portá shofùr di e skuter pa 
hòspital pa tratamentu mé- 
diko. 


EXECUTIEVERKOOP 
Op vrijdag 20 januari 2023, om 10:00 uur, vindt 
een openbaar verkoop plaats. 


Te koop wordt aangeboden: 
KIA Pickup K2700 Bouwjaar 2019, Nissan Urvan 
bouwjaar 2016, Ford pickup F-350 bouwjaar 
2012(defect), kantoorartikelen desktop, PC enz. 


De zaken zijn 30 minuten vóór de verkoop voor één 
ieder te bezichtigen. 
Betaling via bankoverschrijving of bij het postkantoor 
(zonder opgeld). De verkoop, in opdracht van de 
Ontvanger van Belastingdienst Caribisch Nederland 
vindt plaats op het adres: 
Bulevar Gobernador Nicolaas Debrot 79-2 


Belasting deurwaarder belast met de executie 
Melushkalin A.J. Thomas. 


¡Gracias por haber respondido mi llamado!” 12/25 


Mensaje de la Virgen Maria Reina de 
La Paz desde Medjugorje 
25 de DICIEMBRE de 2022 
“Queridos hijos: hoy os traigo a mi Hijo Jesús para 
que vosotros seáis Su paz y el reflejo de la serenidad 
y del gozo del cielo. Orad, hijos míos, para que estéis 
abiertos a recibir la paz, porque muchos corazones 
están cerrados al llamado de la luz que cambia los 
corazones. Estoy con vosotros y oro por vosotros 
para que os abráis a recibir al Rey de la Paz, que 
colma vuestros corazones de calor y bendición. 


E sindikato ta wak bèk riba un aña eksitoso 
AFBW a sali for di 
dekadensia finansiero 


KRALENDIJK 
— 
E 
federashon 
sindikal 
AFBW a logra sali for di e 
dekadensia finasierto den 
kua el a pasa durante basta 
aña. Den e programa AK- 
TUALIDAT Bòi Antoin a 
kombersá ku presidente sa- 
liente di sindikato AFBW, 
Cherel Kwidama. A papia 
entre otro riba kon kosnan a 
bai pa e sindikato den 2022. 
Banda di esaki a kombersá 
tambe riba elekshon di di 
direktiva e siman aki. 
Segun Kwidama, for 
di na momentu ku a haña 
e mandato pa reorganisá e 


sindikato na 2020, por bisa 
ku a hasi esaki i kosnan a 
kana bon te ku klousura di 
2022, segun Kwidama. A 
logra hopi den e aña ku a 
transkurí i mas importante, 
a logra reorganisá e sindi- 
kato. Kwidama: “Aktual- 
mente e sindikato tin un 
masoménos 800 miembro. 
E presentadó ta remarká 
ku esaki ta algu grandi, mi- 
rando ku AFBW den añan- 
an anterior, tabata den un 
dekadensia tantu finansiero 
i tambe kantidat di miem- 
bro.” 
“Na momentu ku mi a 


bira presidente, mi a haña 
e organisashon den un situ- 
ashon no muchu bon. Dos 
kompania ku a keda fiel na 
e sindikato for di inisio ta 
Cargill i tambe Boneriaanse 
Wegenbouw Maatschappij, 
BWM.” 
Kwidama ta splika ku 
hopi miembro di Fundashon 
Mariadal a bandoná e sindi- 
kato entre 2018/2019. ”Du- 
rante di reunion general a 
bini dilanti ku sea ta disolvé 
e sindikato òf ta lant’ébèk. 
E mandato tabata pa lanta e 
organisashon bèk, i ta esei 
nos a hasi.” 


K R A L E N D I J K - 
-Sentral di polis riba 
djaluna 16 di yanüari a 
risibí notifikashon ku a 
haña un kurpa sin bida.A 
enkontrá e kurpa den un 
kas situá na Kaya Kobalt. 
Dòkter ku a presentá na e 
sitio a konstatá morto na- 
tural. Ta trata di un hòm- 
ber di inisial B.Mc.C nasé 
riba 15 febrüari 1954. 


Kurpa 
sin bida 

Dr. Valdemar Marcha: 
“Sùr Virginia tabata un muhé 
pará riba su kurpa” 


KRALENDIJK – “Sùr 
Virginia tabata un muhé 
pará riba su kurpa.” Esaki 
Dr. Valdemar Marcha ta ko- 
mentá relashoná ku e morto 
di sùr Virginia den fin di 
siman. Marcha a skirbi un 
buki tokante Sùr Virginia 
den pasado. Durante inve- 
stigashon pa skirbi e buki 
aki Dr. Marcha tabatin hopi 
kontakto ku e dama religio- 
so aki. 
Sùr Virginia, Ignacia 
Monica Bernabela, a nase 
dia 11 di yüli 1933 na 
Rincon, Boneiru. Dia 19 di 
yanüari 1954 Sùr Virginia a 
hasi su entrada den e kon- 
gregashon di Sùrnan di 
Roosendaal. 
Dia 6 di yanüari 1959, 
sinku aña despues, el a 
hasi su promesa perpetuo 
i a mara su mes pa bida 
na su kongregashon. Ku 
un religiosidat remarkabel 
i ku hopi dedikashon el a 
kumpli ku tur e tareanan 
ku a ser pidí di dje. Ta 


trata di tareanan ku tabata 
varia hopi. Por ehèmpel, e 
tabata pa hopi aña “kleu- 
terleidster” i kabes di skol 
lushi. 


Superior 
Den 
kongregashon 
tambe el a ehersé un tarea 
importante komo miembro 
i despues superior di e Di- 
rektiva Regional di e kon- 
gregashon na Antia. 
Dia Sùr Virginia a baha 
ku penshun, esei no a nifiká 
ku el a keda sin kos di hasi. 
Ku hopi ánimo el a dirigí 
gruponan di orashon na Bo- 
neiru i a hasi su mes mashá 
balioso pa organisashonnan 
di ansiano. 
For di 1998 Sùr Virginia 
ta biba na Kòrsou, promé 
komo superior regional i 
despues di e periodo ei e ta- 
bata bishitá ansianonan den 
Nos Lantèrnu i tabata hasi 
alabes trabounan pastoral. 


Alma i kurpa 


Ounke Sur Virginia a 
biba pa hopi aña pafó di Bo- 
neiru, el a keda tòg ku alma 
i kurpa boneriano. E koló di 
su wowonan i sonido di su 
bos ta kambia ora e tabata 
pensa riba Boneiru i tabata 
konta tur e kuentanan di su 
isla natal stimá. 
Marcha: “Sùr Virginia 
tabata un muhé pará riba su 
pia. Un religioso ku tabata 
pará na un manera mashá 
realista i konsiente den 
bida i tabata sirbi Dios i su 
próhimo ku tur su kurason. 
Un religioso ku tur su ru- 
mannan den konbento i nos 
komo laikonan tabata or- 
guyoso di dje.” 
Parti di historia di su 
bida a keda skibí pa Marcha 
den e buki “SÙR VIRGIN- 
IA; Dios, Amor i Próhimo”. 
Por kumpra e buki aki na 
ofisina di Extra/BONERI- 
ANO. 
Marcha: “Nos ta keda 
rekordá Sùr Virginia ku 
hopi amor.” 

TIN REKOMPENSA PA BO PRUEBA 


“Bendishoná ta un hende ku ta pèrseverá den prueba; pasobra unabes ku el a pasa e 
prueba, e lo risibí e korona di bida, ku Señor a primintí na esnan ku ta stim'E.” Santiago 
1:12(BS) 


Ken di nos no ta kòrda kon bon nos mester a siña i prepará nos mes, pa eksámen i prueban- 
an di skol? Òf kuantu preparashon nos mester a hasi pa un eksámen di reibeweis? Nunka 
nos a kulpa maestronan pasobra nan a duna nos un eksámen tòg? Nò, pasobra nos sa ku ta 
algu nesesario den nos estudio i tambe pa kualke diploma ku nos ke logra. Nos ta siña sem- 
per pa por haña un bon punto i pasa pa e siguiente nivel òf pa haña e diploma òf sertifikado. 
Meskos ta ku prueba den nos bida diario, e diferensia ta ku nos no mester siña ni prepará 
pa nan, nan ta bini di mes! Nan ta momento di aprendisahe i di kresementu! Durante di e 
pruebanan ku nos ta pasa den nos bida, Dios ta tèst nos pa sa kiko tin den nos kurason. Dios 
ta bisa den Su Palabra: “SEÑOR bo Dios a guiabo ... i ponebo na prueba, pa haña sa kiko 
tabatin den bo kurason, si lo bo a warda Su mandamentunan, sí òf nò.” 
Prueba pisá por hasi nos suave i di otro banda e por hasi nos mas severo. Prueba por hala 
nos mas serka Dios o hala nos mas leu for di Dios, pero ta resultado di loke tin den nos 
kurason. 
Pues no kulpa Dios pa bo pruebanan, alkontrario siña i krese pa medio di nan. No lubidá, tin 
un rekompensa pa esun ku perseverá! 
Prueba; un midí pa sa ken bo ta realmente! 
Miralda Paula-Frans 
Produkshon PGM 



Programanan di Bonaire.tv 
TELBO kanal 70 
Flamingo TV kanal 23 

12.00 Herensia Aruba: 
Eusebio Sebastian 
Petrona 
13.00 Aki Boneiru: 
Letisia Thielman 
14.00 Herensia: 
Julieta van Dinter- 
Beaumont 
15.00 BAPA: 
Familie Mooij 
16.00 Programa Politiko : 
MPB ta Informa 
Episodio 08 
16.30 Aktualidat: 
Jan Arnold Francken 
17.30 Herensia: 
Ignacia Monica 


Bernabela (Sur Virginia) 


18.30 BAPA: 
Irlenska Martinus 2 


20.00 Aktualidat: 
Cherel Kwidama 
21.00 Aki Boneiru: 
Parti kuminda 
(Irma Trumpie) 
22.00Herensia: 
Doi Boekhoudt, Mario 


Vriend & Seshi Goeloe 


23.00 BAPA: 
Keith Weeler 


Tur mèrdia 12’or ta kuminsá un programashon nobo di 4 
ora. E programashon aki ta ripití pa 24:00. 


Ganadó kampaña Fun Miles 


KRALENDIJK -- Fun 
Miles su kampaña di fin di 
aña a yega su final manera 
semper ku hopi éksito i 
tin e plaser di partisipá e 
ganador. 
E kampaña tabata kon- 
sistí di dos parti, kaminda 
miembronan por a parti- 
sipá pa gana premionan 
grandi i premio instantá- 


neo online. 
Fun Miles kièr a gradisí 
tur partner ku a forma par- 
ti di e kampaña grandioso 
aki, Fun Quartets. Pabien 
na e ganadó ku number 
di karchi 360909463448 
ku a gana e Suzuki Swift 
di AutoCity, 500 dòler na 
gasolin di Bonaco i 1 aña 
di seguro di Ennia. 


Segun Alberseeto Cecilia, prospekto kandidato pa lista di M21: 
Duna atenshon na otro tipo di deporte tambe 


KRALENDIJK -- Pa 
hopi aña kaba nos ta mira 
ku e deportenan tradisho- 
nal i popular, por ehèmpel 
futbòl, sòftbòl i beisbòl, 
ta haña mas atenshon ku e 
sobrá deportenan. Esaki tin 
komo konsekuensia ku ta 
fòrsa e deportista pa skohe 
un deporte ku kisas no ta 
esun ku di bèrdat e ke prak- 
tiká. Esaki ta pa motibu ku 
no ta tur deporte tin fasili- 
dat i oportunidat optimal 
pa por praktiká esakinan, 
segun Alberseeto Cecilia, 
prospekto kandidato pa li- 


sta di M21. 
No ta un sekreto ku na 
Boneiru nos tin hopi ta- 
lento, segun Cecilia. Pa 
nos keda na deporte so un 
ratu, Boneiru a destaká den 
deporte, 
manera 
futbòl, 
fòlibòl, sòftbòl, beisbòl, tè- 
nis, yudo, karate i windsurf. 
Pero nos mester konstatá ku 
nos no ta krea kondishon pa 
sigui desaroyá e talentonan 
akí. 
Por mira diferente vèlt 
di futbòl, sòftbòl i beisbòl 
nèchi drechá ku yerba arti- 
fisial. Lamentablemente no 


por bisa ku esaki ta konta pa 
e otro deportenan. Mester 
wak pa e deportenan mane- 
ra tènis, bich tènis, pinpòn, 
basketbòl, windsurf, water- 
polo, landamentu, fristail, 
dreft , etc., haña mesun a- 
tenshon ku esnan tradisho- 
nal i popular ta haña, Ceci- 
lia ta trese dilanti. 
Esaki, di akuerdo ku Ce- 
cilia, ta enserá ku mester 
tin fasilidat optimal manera 
pista, vèlt i material, pero 
tambe treiner pagá sí ta 
nesesario pa por praktiká e 
deportenan akí. 
Aparte di krea fasilidat 
optimal, Cecilia ta sigui, 
mester tin maneho pa man- 
tené esakinan riba un nivel 
aseptabel. Asina akí ta krea 
oportunidat ku for di edat 
yòn por praktiká diferente 
deporte. Esaki ta duna es- 
pasio na kada deportista 
pa skohe e deporte ku nan 
gusta i tambe ta bon den 
dje. Pero tambe esaki ta 
krea e plataforma pa prak- 
tiká deporte riba nivel, ku 
e fasilidatnan nesesario pa 
sobresalí den e diferente 
deportenan akí. 
Tambe mester krea fasi- 
lidat pa sostené talentonan 
ku haña un chèns pa bira 
profeshonal. Dependiente 
di e situashon, mester por 
spònser nan, òf duna nan 
un beka pa nan por sigui 


desaroyá den eksterior te 
ora nan bira profeshonal. Sí 
hasi esaki sin duda lo mira 
ku den futuro nos lo tin 
diferente deportista ta saka 


kara di nos dushi isla riba 
nivel internashonal. Un isla 
chikitu ku hopi talento ku 
meresé mas atenshon, se- 
gun Cecilia. 


KRALENDIJK-- Den 
oranan di anochi riba 
djasabra 14 di yanüari a 
detené un hòmber di ini- 
sial J.G.B. di 51 aña di 
edat. E detenshon ta rela- 
shoná ku ladronisia. Esaki 
despues ku a drenta noti- 
fikashon di ladronisia riba 
e mesun anochi den dos 
kas na Lagun Hill. For di 
un kas a bai ku un skuter 
i na un otro kas a gara 
tres hòmber na momentu 


Detenshon pa 
ladronisia 


ku nan tabata tratando na 
bai ku un katròl pa warda 
slan, un stòfzùiger pretu 
ku bèrdè, un kaha di hèr- 
mènt koló shinishi skur, 
un kaha di hèrmènt koló 
shinishi i un skèr di kòrta 
mata. 
Den un mondi den 
serkania a bin topa ku e 
skuter i algun otro kos 
menshoná. E otro dos 
hòmbernan a logra hui. Ta 
investigando e kaso. 

KRALENDIJK – E de- 
manda pa litionium a ou- 
mentá fuertemente e último 
añanan. Esaki a kondusí na 
un guera entre paisnan pa 
e metal kudisiá, parti kru- 
sial pa bateria, awor pa hasi 
transishon riba energia ku 
ta na kaminda seif. 
Luna pasá Zimbabwe a 
pone un prohibishon riba 
eksportashon di litionium. 
E pais sur afrikano ta kon- 
tené un di e reservanan di 
mas grandi mundialmente 
di e ‘oro blanku’. Litionium 
aparte di su koló, ta keda 
yamá asina pasobra una bes 
resultá ku por eksplot’é, e 
ta generá hopi plaka. 
E metal ta un di e mate- 
rianan ku debí na su lihe- 
resa i kapasidat pa produsí 
hopi energia, ta keda mirá 
indispensabel den e transi- 
shon na transporte elék- 
triko. Tin litionium tambe 
den baterianan fuerte di 
telefòn mobil, laptop i otro 
elektrónika kargabel. 


Preis pik 
Dor di tur e adaptashon- 
nan ta originá un skarsedat. 
E demanda pa litionium 
den e último sinku añanan 
a subi ku mas di 160 por- 
shento te na 650 mil tòn. 
Riba merkado na China 
aktualmente ta paga kasi 
520.000 yuan, kasi 72.000 
euro, pa tòn di karbon di li- 
tionium. 
“Esaki 
kondusí 
na 
skarsedat den e demanda i 
preisnan pik,” analista di e 
ofisina di konseho britániko 


Guera pa oro blanku 


Supply 
Chain 
Insights, 
Andy Leyland, ta bisa. “Bo 
ta mira tambe un oumento 
den e nashonalisashon i e 
guera pa hasi entrega di 
litionium seif asina e yega 
riba merkado. Sí polítika 
i hasi negoshi bini huntu, 
esaki ta sòru pa frikshon.” 
Litionium 
geológika- 
mente mirá no ta skars. E 
ta plamá rònt mundu den 
saliñanan di salu i bou di 
superfisie di suela, kaminda 
e ta keda generá den forma 
di mineral. Pero sí mester 
di kantidat grandi di awa 
promé ku litionium dren- 
ta den saku yen di puiru 
den fábrikanan di bateria. 
Miéntras hopi biá e ta keda 
generá den áreanan di salu 
seku kaminda awa ta skars. 


Mas ganashi 
Un man yen di pais re- 
markablemente tin mas tan- 
tu. Esaki ta Bolivia, Argen- 
tina, Chile, Estádos Unídos 
di Merka, Australia, China 
i pues Zimbabwe. Sí e pais 
ta prohibí eksportashon, ta 
pasobra e pais mes ke gana 
mas ku esaki. 
Pues te asina leu, Zim- 
babwe a eksportá mineral- 
nan di litionium ku balor 
haltu for di su minanan. E 
pais ta spera den futuro pa 
konstruí su propio refineria 
di litionium pa e mes traha 
bateria. E ta konta pa e kon- 
strukshon di esaki mester 
bini di empresanan chines, 
ku e último añanan a invertí 
mas ku 600 mion euro den 
konstrukshon di mina na 


Zimbabwe. 
Pero na Europa tambe e 
litionium nesesario ta den 
suela, entre otro na Portu- 
gal, Tsjechië i Alemania. 
Solamente hopi leu mayo- 
ria di e proyektonan di 
konstrukshon di mina ku a 
kuminsá kuné, no a logra. 
P’esei Europa ta mek ainda 
riba hopi importashon. 
Asina Union Europeo 
luna pasá a sera un akuerdo 
di negoshi nobo ku Chile. 
Ku esaki empresanan eu- 
ropeo ta haña mas aksesibi- 
lidat na materia chileno 
manera litionium i koper, 
un metal ainda indispensa- 
bel pa ekonomia di mañan. 
Estadonan 
miembro 
di 
Union Europeo, bou di kua 
Hulanda, ainda mester bai 
di akuerdo formalmente ku 
e akuerdo. 


Materia alternativo 
Dor di e problemanan di 
entrega di litionium, entre 
tantu ta en buska di mate- 


rianan alternativo pa traha 
bateria. Asina tambe a apa- 
resé tambe baterianan riba 
merkado riba base di otro 
kargadó, manera natrio. 
“Tin mas tantu stòk di na- 
trio na mundu i por gener’é 
por ehèmpel for di laman,” 
profesor di elektro kímiko 
di TU Delft, Marnix Wage- 
maker, ta bisa. Un diferen- 
sia ta sí ku baterianan di na- 
trio por mantené un 20 pa 
30 porshento asina ménos 
energia kompará ku bateri- 
anan di litionium. 
Wagemaker: “Pero pa 
hopi adaptashon esaki no 
ta problema. Empresanan 
europeo hopi biá ta tra- 
hando huntu pa pone nan 
mes pone un kadena di bat- 
eria. Esaki ta urgentemente 
nesesario. 
Produktornan 
asiátiko di bateria ta kana 
mianan dilanti ku nan ko- 
leganan europeo. I esaki 
ta un rísiko pa por ehèm- 
pel fabrikantenan grandi di 
outo eléktriko na Alemania 


i Fransia, ku no ke ta dje 
dependiente ei di e produk- 
shon di bateria na Asia. 
Resiklahe 
Pa por hasi posibel ku 
den futuro outonan elék- 
triko i otro aparatonan ku 
ta traha ku bateria, reklisa- 
he di materianan skars 
manera litionium, tambe 
ta nesesario. P’esei materi- 
anan manera litionium, ko- 
balt, chumbu i nikel, segun 
reglanan nobo europeo des- 
de korto, ta obligá pa keda 
re-usá den baterianan nobo. 
“Na Europa tin diferente 
fábrika ta rekobrá materia 
kostoso di skars for di bat- 
eria,” Janet Kes di Auto Re- 
cycling Nederland (ARN), 
ta konta. 
E rekobramentu ta di- 
rigí su mes riba material- 
nan kostoso manera kobalt, 
nikel i manganesmo. E 
teknologia sinembargo ta 
den estado tambe pa reko- 
brá litionium. 


KRALENDIJK -- A 
amplia e lisensia pa mater- 
nidat i pa parto pa hende 
muhé ku tin un embaraso 
di mas ku un yu na Karibe 
Hulandes di 16 pa 20 si- 
man. 
Na Hulanda esei ta na 
vigor kaba for di 2018. E 
kambio di lei akí ta parti 
di e kompilashon di leinan 


Lisensia pa maternidat i parto ampliá 


2023 di Asuntunan Sosial i 
di Trabou. Na 2017 profe- 
shonalnan den kuido a laga 
amplia e lisensia pa mater- 
nidat i parto na Boneiru, 
Saba i Sint Eustatius, di 12 
pa 16 siman. 
Esaki ta benefisiá e a- 
verahe di 280 hende muhé 
na estado ku ta bini anual- 
mente serka parteranan na 


Hòspital Fundashon Mari- 
adal. Un averahe di ménos 
ku 10 hende muhé ta na es- 
tado di mas ku un yu. 
Mirando e chèns haltu 
riba komplikashon durante 
embaraso, un nasementu 
prematuro, ora tin un parto 
promé ku 37 siman di em- 
baraso, òf un parto sesaria, 
e ampliashon akí di e lisen- 


sia pa maternidat i parto pa 
hendenan muhé ku ta na 
estado di mas ku un yu, ta 
importante pa e vínkulo di 
mama i yu i kuminsamen- 
tu di duna lechi na pechu. 
Tambe a inkorporá den e 
lei akí e posibilidat di èks- 
tra lisensia pa parto na mo- 
mento di hospitalisashon di 
e yu mas largu ku shete dia 


despues di parto. 
Ku e kambio di lei akí e 
profeshonalnan den kuido 
tin e speransa ku den futuro 
serkano lo atendé e lisensia 
pa paternidat pa kompañero 
tambe den e proyekto di lei 
pa e kompilashon di leinan 
pa Karibe Hulandes. 

KRALENDIJK -- Jose 
Rosales a tuma despedida 
di Kuerpo Polisial Hulanda 
Karibense na Boneiru, pero 
ta sigui fungi komo kon- 
sehero di di KPCN pa algún 
aña mas. Manera ta konosí, 
djaweps 12 di yanüari den 
un ambiente ameno den 
presensia di famia, amigu-, 
kolega- i partnernan di 
kadena, e anterior hefe di 
Kuerpo Polisial Hulanda 
Karibense a tuma despe- 


Jose Rosales ta sigui komo konsehero di KPCN 


dida di e kuerpo. 
Na honor di esaki taba- 
tin diferente diskurso, entre 
otro di pastor Frank Reino- 
so, hefe suplente di KPCN 
señor 
Ronald 
Zwarter, 
gezaghebber di Boneiru 
señor Edison Rijna, Hefe 
di kuerpo polisial di Sint 
Maarten señor Carl John, 
na nòmber di kolegio di he- 
fenan di kuerpo, e hefe di 
polis di e unidat di Amster- 
dam señor Frank Paauw, i 


atministradó di kuerpo se- 
ñora Monique Commelin. 
E yu muhé di señor Ro- 
sales tambe a dirigí su mes 
na invitadonan. Señor Ro- 
sales a risibí diferente re- 
galo i a sera e mainta ku un 
lùnch konhunto i ambiente 
festivo ku músika. 
Señor Rosales lo fungi 
komo konsehero di kolegio 
di hefenan di kuerpo pa al- 
gun aña mas. 


KRALENDIJK – Na 
luna di novèmber 2022 
Tourism Corporation Bo- 
naire (TCB) i e klup di 
futbòl PSV a kuminsá ku 
un akshon di gana úniko pa 
tantu e poblashon lokal di 
Boneiru komo fanátikonan 
di PSV na Hulanda. Esaki 
ta na interes di e kolabo- 
rashon entre PSV i Entidat 
Públiko Boneiru. 
Fanátikonan di PSV tin 
chèns pa gana un biahe pa 
dos persona pa Boneiru. 
Na mes momentu habitan- 
tenan di Boneiru tin chèns 
pa gana un biahe pa dos per- 
sona pa bishitá Eindhoven i 
e klup di futbòl PSV. 
Dia 9 di yanüari TCB i 
PSV a aserká e ganadónan. 
Na Boneiru señora Mariela 
Keller i su yu hòmber Zai- 


Entrega di premio 
Den kuadro akshon Boneiru i PSV Hulanda 


rick Merenciana ta e felis 
ganadónan. Zairick Meren- 
ciana tin 14 aña i ku 6 aña 
el a kuminsá hunga futbòl 
den ATC i aktualmente e 
ta hunga den Atlétiko Fla- 
mingo. Den luna di mart 
nan lo biaha pa Hulanda 
kaminda nan ta hospedá 
na Eindhoven i bishitá un 
wega na kas VIP entre PSV 
i CAMBUUR. Tambe nan 
lo haña un rekorido den 
Philips Stadion i nan ta hasi 
un bishita na e kompleho 
di entrenamentu ‘De Herd- 
gang’. 
Miles Mercera, direktor 
di TCB i diputado Henny- 
son Thielman a entregá e 
premio na señora Mariela 
Keller i Zairick Merenci- 
ana. 
Na 
Hulanda 
señora 


Marieke van Dam ta e felis 
ganadó. Señora van Dam 
lo biaha huntu ku su kasá 
pa Boneiru. E pareha ku 
ta biba na Waalre lo keda 


na Chogogo Dive & Beach 
Resort Bonaire. 
E akshon di gana a atraé 
mas ku 5000 partisipante. 
TCB kordialmente ta felisi- 


tá e ganadónan i ta gradisí 
Chogogo Dive & Beach 
Resort Bonaire pa nan ofer- 
ta na e ganadónan. 

Sekretario di Estado Uslu 
a topa sektor kultural 


KRALENDIJK 
-- 
Miembronan di Kolegio 
Ehekutivo e siman ku 
a transkurí a papia den 
bon ambiente riba vários 
tópiko ku tin di aber ku 
Boneiru, entre otro e futu- 
ro agènda kultural, pasado 
di sklabitut, binimentu di 
un biblioteka nobo i uso 
di coachnan di kultura, ku 
Sekretario di Estado, Gu- 
nay Uslu, di kultura i me- 
dia, kende a bishitá nos isla 
den kuadro di un bishita di 
trabou. 
Hulanda ta pone anu- 


almente 150.000 euro dis- 
ponibel pa e areglo di coach 
di kultura. E inisiativa akí a 
mira lus a base di un kope- 
rashon intensivo entre En- 
tidat Públiko Boneiru i Mi- 
nisterio di OCW i ta brinda 
posibilidat pa ekspanshon 
di kapasidat. 
Ta reklutá e coachnan 
lokalmente i e tres añanan 
benidero nan lo kuminsá 
traha. E periodo benidero 
Entidat Públiko lo bai stu- 
dia kon ta bai duna kon- 
tenido eksakto na esei pa 
Boneiru. 


Durante e proseso akí 
ta duna atenshon tambe 
na fortifikashon di partisi- 
pashon i edukashon kultu- 
ral i desaroyo di talento 
basá riba e maneho kultural 
di Boneiru. Den e kuadro 
akí no ta konsiderá kultura 
solamente komo e tradis- 
hon i ekspreshonnan kul- 
tural di nos isla, pero tambe 
e diferente disiplinanan di 
arte manera baile, teatro, 
muzik, arte plástiko, moda, 
medionan nobo i pelíkula. 
Na Hulanda Oropeo ta 
hasi uso di coachnan di kul- 
tura den entre otro kas di 
kuido, sekshon di kultura di 
gobièrnu, skol, biblioteka i 
sentronan di bario. 
Ademas a papia du- 
rante e bishita di trabou ku 
diferente organisashon di 
sektor kultural i kreativo 
na Boneiru riba e preoku- 
pashonnan grandi ku nan 
tin i e nesesidat pa un finan- 
siamentu básiko struktural 
pa instansianan kultural 
riba nos isla. 
Diputado Elvis Tjin As- 
joe di kultura: “Mi tambe 
tin gana pa nos komo Ko- 
legio Ehekutivo duna mas 
prioridat na e sektor akí i 


pèrkurá pa krea posibilidat- 
nan pa finansiamentu sos- 
tenibel.” 
Ministerio 
di 
OCW 
tambe a pone fondonan dis- 


ponibel pa sigui desaroyá 
nos biblioteka. Haña un 
alohamentu nobo i finan- 
siamentu pa esei tin priori- 
dat. Durante un bishita na e 


Kompania Kontiki Bonaire 
Ta buska 
1 Guia turístiko 


-Mester tin sertifikado di guia di Boneiru (Bonaire in brief) 
-Por papia ingles, italiano, franses i ruso 
-Konosementu básiko di komputer 


Pa mas info yama na tel. 786-0945 

Boneriano a kasa 
ku kurasoleño 


KRALENDIJK -- E 
pareha resien kasá a sali di 
biahe pa eksterior e siman 
akí. 
E 
dama 
boneriano 
Navenka i e kabayero Tico 
Ruiter, a kontraé matrimo- 


nio 15 di yanüari. Navenka 
ta konosí na Boneiru ka- 
minda el a nase i biba hopi 
aña. Ya pa algun aña e ta 
biba na Kòrsou i ta traha na 
Imigrashon. 
Riba potrèt momentu 


nan tabata pendiente pa 
chekin i subi avion bai leu, 
asina konosé otro bon den 
amor, kaminda niun kono- 
sí no tei pa mira, tampoko 
tende i tambe momentu di 
matrimonio. 


lokalidat aktual ku e sekre- 
tario di estado, Gobièrnu a 
ekspresá su deseo pa e bi- 
blioteka nobo bai okupá un 
lugá mas prominente den 
komunidat i pa e por sirbi 
tambe komo un sentro di 
konosementu tokante pa- 
sado di sklabitut, historia i 
patrimonio di Boneiru. 
Por último e delegashon 
a bishitá School of Per- 
forming Arts Bonaire. Aki 
alumnonan di e skol di baile 
a papia di nan eksperensi- 
anan i kiko e balor agregá 
di e skol ta pa nan, esta ku 
baile ta yuda nan pa forma 
nan propio identidat i ta 
brinda nan un perspektiva 
pa futuro. Sekretario di Es- 
tado Uslu a enfatisá tambe 
importansia di instansianan 
manera esaki i a indiká ku 
huntu mester buska solush- 
onnan sostenibel pa e sek- 
tor di kultura di Boneiru. 

Awèl sí. No ta mata bestia mas. 
Ta laga nan ‘inslapen’. Tambe 
si bo flit un kakalaka mata? 


Nos ta pèrdiendo tur kos 
bou di Hulanda. Asta nos 
palabra i ekspreshonnan.. 


Bon trabou di polis 


Hopi biá suidadanonan riba e isla aki tin krítika riba polis. Pero polis ta move sí. 
Foto ta ilustrá kon polis a para un pikòp. Pa motibu ku no tabatin bandera kòrá na 
un trapi ku e pikòp tabata transportando. 


Lòli dañá ta stroba 
tráfiko 


Un lòli ku a daña meimei riba Kaya Betico Croes a 
pone ku polis mester a akudí pa dirigí tráfiko. Esaki ta- 
bata djamars mainta. Semper bai ‘Hermandat’, mane- 
ra ta yama polis, ta kla pa duna un man. 
Pa info i komunikado den Extra/BONERIANO 


redakshon: extrabon@gmail.com 


Pa aviso: avisobon@gmail.com 


Siña di bo historia, kultura i 
naturalesa 


TELBO kanal 70 Flamingo TV kanal 23 

+ 
POLÍTIKA - POLITIKERIA 


Sin duda e notisia di mas 
importante siman pasá den 
arena polítiko tabata e aviso 
di deurwaarder ku lo a bai 
bende outo di konsehal Daisy 
Coffie na vindishi, riba enkar- 
go di Ontvanger. E aviso aki 
a sali den BONERIANO i nos 
reporteronan a buska reak- 
shon di Daisy Coffie, manera 
reglanan di bon periodismo 
ta preskribí. Nos lo a hasié ku 
kualké polítiko, sin distinshon. 
Daisy a trata na tur manera pa 
evitá e publikashon aki. I si e 
bai pretendé di ku aki tin asun- 
tu di hunga polítika, manera 
el a laga sa na sierto periodi- 
stanan, nos lo basha bou. 
*** 
Ta Ontvanger a disidí ku ta 
bai bende e outo di konsehal 
Coffie na vindishi relashoná 
ku debe di belasting ku e tin. 
Nos a buska informashon aki i 
aya i a komprondé ku pa Ont- 


vanger bai asina leu, ta hopi 
intento di areglo di pago a 
noufragá. Ta hopi chèns Ont- 
vanger ta duna un hende ku 
debe belasting pa paga. No ta 
sin mas ta aktua den kasonan 
asina. I te asina leu ku nos sa, 
no tin un partido polítiko ku 
yama Partido Ontvanger. Pa 
kolmo Ontvanger ta kai bou di 
Servisio di Impuesto, ku ta kai 
bou di Hulanda. 
*** 
Ta bon pa trese e punto 
aki dilanti, pasobra nos ta 
komprondé ku den kuadro di 
‘damage control’, hendenan 
den e grupo di M21 tin un ‘flu- 
istercampagne’ ta bai rònt ku 
e afèr aki tin di aber ku hunga- 
mentu di polítika. Anto esei ta 
di lamentá. Daisy mester sali 
pafó i splika honestamente 
kiko ta pasando. No bin purba 
tira falta riba otro hende. E 
flinan ei no ta subi mas. 


*** 
Na momentu ku bo ta pre- 
sentá bo mes komo lider di 
un partido polítiko bo mester 
ta limpi. No por ta asina ku 
Ontvanger ta bai asina leu 
pa pone beslag riba bo outo 
i asta pon’é públikamente na 
benta. No tin niun motibu pa 
hustifiká esaki. Meskos ku 
Buchi i Chichi mester paga 
belasting, polítikonan, spesi- 
almente un polítiko den Kon- 
seho Insular, ku ta e órgano di 
gobernashon mas haltu di e 
isla aki, tambe mester kumpli 
ku fiscus. E no por pèrmití pa 
su debenan di belasting sali 
for di man, te asta ku Ontvan- 
ger mester aktua asina drá- 
stiko. 
*** 
E asuntu aki ta serio. Un 
polítiko ku ta lider máksimo di 
un partido ku ta bai elekshon 
mester tin su asuntunan finan- 


siero i personal na òrdu. Un 
konsehal mester ta limpi. Pun- 
to! No por tin otro konklushon. 
Un polítiko ku problema fi- 
nansiero ta bira vulnerabel. 
Den posishon di gobernante 
e por kai den tentashon pa 
hasi kos no korekto pa bene- 
fisiá su mes finansieramente. 
E por haña ofertanan ku e no 
por rechasá. E ta konta pa tur 
polítiko. Pa Daisy tambe. 
*** 
Polítikonan mester trata 
na ta intachabel. I tur polí- 
tiko mester ta konsiente ku 
si nan faya nan ta haña. Nos 
ta kòrda kon Franklin Crest- 
ian di Demokrat a dal un outo 
di servisio, un Ford Fairmont 
koló blanku (D2), tempu ku 
e tabata diputado meimei di 
añanan ochenta. El a dal kore 
bai, kisas asta bou di influen- 
sia di alkohòl. 
*** 
E kaso aki a haña publi- 
sidat amplio. NOBO i Extra 
a kuestioná e mandatario 
pisá. Crestian a demonstrá 
madures den su reakshon. 
E no a rabia ku prensa. El a 
aseptá ku el a faya i asta a 
apresiá ku prensa a eksponé 
e asuntu aki, bisando ku e ta 
un ‘propiedat públiko’ i mes- 
ter a kuestion’é. Daisy tambe, 
komo konsehal, un posishon 
mas haltu ku diputado, ta un 
‘propiedat públiko’. No djis 
un figura públiko. Si Daisy 
ainda asumí otro aktitut, bisti 
‘boetekleed, pidi dispensa, 
kisas e por salba su karera 
polítiko. 


*** 
Mientrastantu partidonan 
ta sigui prepará pa bai elek- 
shon. Ta buskando kandidato 
pa subi lista. Aki dos siman 
listanan lo ta konosí. Parse 
ku den seno di 1Union pa 
Pueblo a presentá algun kom- 
plikashon. Probablemente e 
siman aki lo por kuminsá sali 
algun informe konkreto. Te 
ainda nan tin status di rumor. 
Mester warda un ratu. 
*** 
Un polítiko ku mester tene 
bon na bista ta Clark Abra- 
ham, lider di Demokrat. Nos 
tin algun mal eksperensia ku 
e polítiko aki, ku pa nos tin 
hopi problema ku libertat di 
ekspreshon. E ta kompleta- 
mente otro for di su tata Jopi 
Abraham, ku anke tin korant 
ku tabata kaba kuné, semper 
a respetá e libertat sagrado 
aki. 


*** 
Den pasado a sosodé te 


asta ku Clark Abraham a bishi- 
tá ofisina di Extra, den kom- 
pania di un abogado lokal, pa 
atendé e echo ku e korant e 
tempu ei tabata djis pidi reak- 
shon di dje riba akusashon- 
nan riba facebook. Anto esaki 
djis pidiendo su reakshon riba 
e rumornan aki. El a pidi un 
sita na Extra. E ta yega lat. 
Abogado ta yega na tempu. 
Kier a papia riba artíkulonan 
ku tabata saliendo den Extra. 
Semper Extra tabata komu- 
niká kuné pa reakshon. Asta 
esei e tabatin problema kuné. 
Pa Extra e aktitut aki tabata 
intimidante. 
*** 
Nos ta trese e punto aki di- 
lanti, pasobra resientemente 
atrobe a presentá un situ- 
ashon asina. Nos ta haña in- 
formashon ku Clark Abraham, 
regresando for di Hulanda 
despues di a forma parti di un 
delegashon di Konseho Insu- 
lar ku a bai atendé asuntunan 
di BonLab, ta nenga di laga 
mira su sédula na e personal 
ku ta kontrolá e hendenan ku 
ta yega Boneiru relashoná ku 
pago di ‘tourist tax’. 


*** 
Nos fuentenan a mustra ku 
el a reakshoná arogante i asta 
lo a usa palabra bulgar kontra 
e personal aki. Un miembro di 
redakshon di BONERIANO ta 
komuniká kuné pa pidi reak- 
shon. Si ta nesesario nos lo 
publiká e interkambio digital 
ku Clark tambe. Atrobe me- 
nasa di bai korte. Menasante 
i intimidante, pero Clark por 
ta sigur ku nos no tin miedu 
di dje. Pa nos su aktitut ta 
sinti kontra libertat di prensa. 
Parse ku no por ni pidi ko- 
mentario òf reakshon mas di 
dje. 
*** 
Fotógrafo di BONERIANO 
Fittipaldi a topa ku siudadano 
Lupe Martis tur na kòrá na re- 
sepshon di aña di gezagheb- 
ber. Lupe a saka potrèt wowo 
será. E no por a imaginá ku e 
ta bai topa un hende bisti na 
bèrdè, pa kasualidat un polí- 
tiko, I un fotógrafo a haña ta 
bunita pa inmortalisá e mo- 
mentu. Fittipaldi: “Kisas Lupe 
a sera wowo pa e no wak 
ken lo mir’é, mas ainda, e 
dianan aki, mester pone bon 
atenshon riba vestuario. Koló 
di paña, ta algun ku mester 
tene bon kuenta kuné promé 
bo sali kas e temporada aki. 
Elekshon ta djis tra’i porta. 
Hende bibu ta pensa masha 
kos e dianan aki, mas ku nun- 
ka nan ta asumí kualke kos.” 


Un hòmber hustu ta hustu 
asta den polítika. 
(Mahatma Gandhi) 


Un polítiko mester ta íntegro i sin mancha di hustisia. Hamas i nunka por ta posibel ku 
un persona ta pone su mes elegibel riba lista di un partido polítiko pa elekshon, anto e ta 
manchá, a kai será, pió ainda a keda sentensiá pa korte. Asta si a detené òf arestá bo, a 
duna bon prosèsverbal, sin ku bo mester a aparesé dilanti korte, bo mester duna honor na 
bo mes i keda leu for di polítika. E por ta kualké infrakshon, korementu bou di influensia, 
òf delitonan mas pisá, manera maltrato, ladronisia, ‘stalking’, korupshon, embolbimentu 
den wega di plaka ilegal, uso di droga. 


Daisy siman pasá huntu ku ‘Den Grandi’ 
riba facebook. Daisy: “Lealtat bo no por 
kumpra ku plaka. 
Nos t’ei… for di 2015 te ku awor i den fu- 
turo. Den Grandi: di kurason danki pa bo 
lealtat.” 


James Kroon huntu ku Lupe tur na kòrá 
na resepshon di gezaghebber siman pasá. 

Studia Santa Skritura ta 
studia lo mas bunita ku ta ek- 
sistí. Awe nos ta tende ku 
frekuensia: “Dios ya no ta pa- 
pia den nos mundu; e ta ketu”. 
No ta bèrdat! Dios semper a 
papia i ta sigui papiando ku 
hendenan. I E ta hasié atraves 
di su Palabra kontené den 
Beibel. 
Nos ke skucha Dios? Ban 
habri Santa Skritura. Ei den tin 
tur loke nos mester hasi pa 
yega na shelu. Ei ta e kaminda 
pa e berdadero felisidat. Ei ta 
e solushon pa tur nos proble- 
manan. Únikamente nos tin ku 
habri, lesa, meditá, hasié parti 
di bo, bib’é i transmitié. 
Beibel no ta un frase mor- 
to o muda. E ta interogá, in- 
terpelá, animá, akusá , siña i 
skual nos. Esun ku ta meditá 
beibel ta pasa mesun kos ku e 
dos disipelnan di Emaus, ku 
nan kurasonnan tabata kima 
ora ku nan tabata papia ku 
Hesus riba e kaminda di bida 
(cfr. Lk 24, 13-15). 
Habri Beibel ta kompro- 
meté bo mes ku Dios, ku ta 
papia ku nos. No por aserka 
Beibel manera un kurioso, sino 
komo kriatura dilanti e Krea- 
dor, manera yu dilanti di Tata, 


SANTA SKRITURA 


Skirbi pa pader Antonio Rivero 
Promé lès 


manera sirbidó dilanti Señor: 
“Papia, Señor, bo sirbidó ta 
skucha”. Beibel ta un buki, no 
únikamente pa studia, sino pa 
meditá, biba i transmití. “Felis 
ta esnan ku ta tende Palabra 
di Dios i obedes’é” (cf. Lk 
11, 28). 
Den e artíkulonan aki ku 
ta sigui nos lo bai studia Bei- 
bel, nos lo siña hopi kos nobo 
aserka di dje, no lo mira si 
outornan, algun akontesimen- 
tunan históriko, e formanan lit- 
erario den kua beibel a ser 
skirbí etc. Pero únikamente 
nos lo ta felis si, ademas i lesa 
i komprondé e Palabra di 
Dios, nos praktik’é i nos hasié 
bida. Esaki ta ophetivo di e 
kurso di beibel ku nos ta 
kuminsá awe: hasi e Palabra 
di Dios bira bida, haña den 
dje un mensahe personal i 
transmitié na otronan. 
Esta bunita ta di sa ku Dios 
a papia ku humanidat, ku 
hende, ku kada henbde! 
Promé El a skohe un Pueblo, 


e pueblo de Israel; pero den dje 
nos tur pueblo tabata repre- 
sentá. Dikon El a skohe e pueb- 
lo ei? E kontesta ei únikamente 
Dios sa? Despues el a funda un 
pueblo nobo, su Iglesia, habrí 
pa tur frontera di rasa, lenga i 
koló. Den Beibel Dios ta papia 
ku tur hende, sin eksepshon. 
Únikamente E ta pidi oidonan 
habrí, pa skuch’é, mansu di 
kurason pa akseptá su Palabra 
i boluntat desidido pa pon’é den 
práktika, kueste loke kueste. 


1. Kiko ta nifiká e pala- 
bra Beibel? 


Beibel ta un palabra griego 
ku ta nifiká bukinan. E ta bini di 
un siudat yamá Biblios, kamin- 
da tabata fabriká e papel pa tra- 
ha buki. Awendia, Beibel ta 
nifiká e Buki Santu skirbi dor 
di hendenan, bou di inspirashon 
y direkshon de Dios. E no ta 
únikamente un buki, sino una 
kolekshon di Bukinan santu, ku 
ta konta historia di Salbashon, 


kier men, hinter esfuerso de 
Dios pa salba nos, pa atraé nos 
na djE i forma kuné un komun- 
ion de bida y de amor. 


Beibel nan ta yama tambe 
Santa Skritura, Palabra di Dios, 
Buki di Revelashon: 


· Ta yam’é Santa Skritu- 


ra pasobra ta trata di asuntunan 
sagrado i religioso. 
· Palabra di Dios, ya ku 
ta mesun Dios ku ta komuniká 
ku nos atraves di Beibel. 
· Buki di Revelashon, ya 
ku Dios ta revelá su mes na 
nos, kier men, kita e velo ora 
nos ta les’é; i pasobra esnan ku 
a skirbié a hasié pa medio di 
revelashon di Dios. No ta nan 
a invent’é. 


2.Kon ta dividí e Santu 
Beibel? 


Ta dividí Beibel den dor par- 
ti grandi: Tèstamènt Bieu i Tès- 
tamènt Nobo. E palabra tès- 


tamènt ta nifiká pakto o 
aliansa, ku Dios a sera ku 
hendenan. 
Tèstamènt Bieu ta kom- 
prendé loke a sosodé for di 
kreashon di mundu, te ora ku 
yega e tempu di e binida di e 
Yu di Dios, i ta kontené e 
pakto o tèstamèntnan ku 
Dios a hasi ku e promé 
tatanan, ku e patriarkanan 
(Noe, Abraham, Moises), ku 
e profetanan i ku i ku e 
pueblo di Dios. Tambe e ta 
konta nos di e éksitonan ku 
esnan ku e kumpli ku e pak- 
to i tèstamèntnan aki a 
optené i di e frakasonan ku 
esnan ku no a kumpli a sufri. 
Ta p’esei , Beibel ta siña nos 
hasi bon i pa evitá malu. Hasi 
bon, ku Dios ke; i pa evitá 
malu ku ta herid’é i hasié tris- 
tu. 
Tèstamènt Nobo ta kon- 
tené loke a sosodé for di 
nasementu di e Yu di Dios na 
Bètlehèm, su siñansanan, su 
bida, su Pashon, su Morto, 
Resurekshon i Asenshon na 
shelu. I, ademas, historia di 
apòstelnan, kartanan di algun 
di nan i e buki di Apokalíp- 
sis o Revelashon. E promé 


Djadumingu dia 8 di 
yanüari 2023, nos amigu, 
señor Rutzen Lucas a bira 
malu banda di su outo na altu- 
ra di Misa di Santa Famia nèt 
promé ku misa a kuminsá. 
Pero danki Dios el a wòrdu 
yuda mesora dor di personan- 
an ku bin hañ’é i asina duna 
promé asistensia i ku trans- 

Anunsio importante di 
Parokia Santa Famia. 
Djadumingu, dia 22 di yanüari, parokia di Santa Famia 
ta selebrá fiesta di Patrono di Santa famia. Lo bai tin sola- 
mente 1 Santu Sakrifisio di misa ku lo tuma lugá 10 or di 
mainta. Pues lo no tin misa 9or ni 11 or di mainta. 
Tuma bon nota di e kambio aki. 


Pronto rekuperashon pa Rutzen Lucas 


Redaktor pagina katóliko 


porte rápido di ambulans, a 
yega sala di emergensia na 
CMC pa asina e wòrdu tratá 
rápido dor di profeshonalnan 
médiko. 
Señor Rutzen Lucas a 
keda interná na CMC pa al- 
gun dia, di kual djaweps, e por 
a regresá bek na su kas. E 
proseso di rekuperashon ta 


bayendo den bon direkshon. 
Nos ta gradisí Dios todopo- 
deroso pa su bon obra. Su 
famianan kier a gradisí kada per- 
sona ku a yuda den orashon i 
ku a demostrá nan atenshon. 
Nos kier a deseá señor 
Rutzen Lucas, un pronto reku- 
perashon, sosegá e kurpa i kòr- 
da bai hopi trankil! 


Mgr. Secco di bishita serka sr. Rutzen Lucas den CMC 


Rutzen Lucas rumbo pa kas pa sosega e kurpa. 

Djasabra 14 di yanüari 2023 taba- 
ta otro dia históriko pa e klase trahadó 
na Boneiru, ora ku gerensia di Cargill 
i Direktiva di AFBW huntu ku e shop- 
stewardnan di Cargil a firma un CAO 
nobo pa kuater aña, esta entrante 1 
di yanüari 2023 te ku 31 di dezèm- 
ber 2026. Un CAO sólido ku benefi- 
sionan supstanshal pa e trahadónan. 
Un biaha mas a keda demonstrá ku 
si representante di trahadó ku man- 
dato di trahadó sinta na mesa i ku den 
un forma serio i respetuoso defendé 
e interes di e klase trahadó, semper 
e trahadó ta bai dilanti. Esaki kon- 
trali na e pensamentu eroneo no de- 
mokrátiko, ku sierto dunadó di trabou 
ta trata di presentá pa konvensé e tra- 
hadó ku via di un “bedrijfsreglement” 


e trahadó ta mihó sirbí ku si e ta den 
un sindikato ku ta firma un CAO. Un 
pensamentu kompletamente robes, 
ya ku pa lei den un situashon asina 
ta e dunadó di trabou tin e último pa- 
labra i e por kambia e akuerdonan na 
momento ku ta kunbinié. Ademas e 
“bedrijfsreglement” ta ser akordá ku 
kada trahadó individual òf ta referí na 
dje den e akuerdo laboral individual. 
Ku e CAO ku a firma ku CARGILL ta- 
batin na mesa representantenan di e 
trahadó di Cargill ku ta e tres shop- 
stewardnan, kende nan ta na altura 
di henter e bai ben den e kompania. 
Ademas tabata na mesa presidente 
di AFBW i e negoshadó/konsehero di 
AFBW, kualnan a vigilá e proseso pa 
asina kumpli ku nos leinan i ademas 


perkurá pa semper e resultadonan ta 
enserá mehoransa. Na e otro banda 
di mesa tabata sintá e gerensia di 
CARGILL ku opviamente tabata trata 
na defendé e interesnan privá di e 
kompania mas tantu ku ta posibel. 
Pero bunita di esaki ta ku e resulta- 
do ta a base di negosashon bai bin i 
ku finalmente a presentá un pakete 
total na e trahadónan/miembro i es- 
akinan a duna e direktiva di AFBW e 
bendishon pa firma e CAO. Un CAO 
ta konta pa tur trahadó, e no ta hasi 
distinkshon ni ku si bo no ta miembro 
di e sindikato, pues mas husto no por. 
Un análisis di e CAO nobo ta in- 
diká ku riba tur tereno e trahadó a 
bai dilanti. Si miré den su totalidat 
e oumento salarial ta supstanshal 
den kuater aña i ademas kompen- 
sashon di fakansi, kompensashon di 
fin di aña, oumento di dianan di fak- 
ansi, oumento di dianan di fakansi pa 
okashonnan speshal, 100% di pago 
salarial te ku maksimal 2 aña ora di 
malesa entrante e di 5 dia di bo male- 
sa, gratifikashon pa añanan di servi- 
sio, un bon plan di penshun konbiná 


ku un fondo di spar pa dia e trahadó 
baha for di trabou. Kompensashon 
speshal kada tres luna si bo bin tra- 
bou sin mèldu malu, kompensashon 
pa brel di seguridat, un kompen- 
sashon supstanshal pa transporte 
pa kada trahadó i asina un kantidat 
mas di benefisionan adishonal riba 
e oumento salarial. Un pabien na e 
trahadónan di Cargili nan shopstew- 
ardnan, na direktiva i tim negoshadó 
di AFBW i na gerensia di CARGILL ta 
mas ku na su lugá pa e logro aki. Si 
ambos partido mantené nan mes na e 
akuerdo aki, pas laboral ta sigurá pa 
e próksimo kuater añanan na e kom- 
pania.Elekshon pa direktiva di AFBW 
Djamars 17 di yanüari for di 8’or di 
mainta te ku djarason 18 di yanüari 
te ku 12’or di anochi e ochoshentipiku 
miembro di AFBW pa promé biaha 
lo por bai vota digital pa un direktiva 
nobo, inkluyendo e presidente, sekre- 
tario i tesorero. E sistema digital aki 
ta garantisá privasidat di kada votadó 
i na final no por identifiká kiko ken a 
vota i ademas ora ku un komishon 
speshal verifiká i konfirmá e resultado 
bou di supervishon di un deurwaarder 
lo seya esaki a base di un prosès-ver- 
bal firmá pa e deurwaarder. Na e mo- 
mento ei lo destruí tur e votonan for 
di den e kòmpiuter. Lo ta bon pa mas 
tantu miembro posibel bai vota, ya ku 
esei ta duna e direktiva nobo e sosten 
nesesario pa ta mas fuerte na mesa 
di negosashon i na ora di atendé ku 
interesnan di e trahadónan/miembro. 
E forsa sindikal ta den UNION. No tin 
ningun motibo pa keda sin vota. Komo 
ku e votamentu ta digital bo por vota 
for di unda ku bo ta, esta sea na kas, 
na trabou, na playa, na un enkuentro 
sosial, ets. Ta 5 minüt ta tuma pa bo 
depositá bo voto, pues BAI VOTA. 


Nòchi Willem, konsehero di Union Sindikal Boneriano, USIBO 


Sindikalismo 
na Boneiru 2 


Na promé lugá mi deseonan sinsero di felisidat, prosperidat i bienestar 
general pa henter pueblo boneriano, speshalmente pa e klase trahadó i su 
famia. Trabou ta felisidat di e ser humano. P’esei tur hende tin derecho riba 
trabou pa di e forma ei e por perkurá pa su mes i esnan ku ta dependé di 
dje. Tur trabou ta digno i mester keda balorá komo tal a base di rèspèt pa 
e trahadó, rekonosimentu di e trahadó pa su kontribushon den su propio 
desaroyo i desaroyo di nos komunidat i komo tal e meresé e rekompensa 
hustu pa e labor ku e ta presta. Trabou mester paga i mester paga bon. 


ARUBA 
DEPORTE 


KRALENDIJK--Kam- 
pionato 2023 di futbòl 
hubenil di nos isla pa loke 
ta trata e diferente ka- 
tegorianan “U”, ta kuminsá 
djasabra awó 21 di yanüari 
2023. 
FFB i su timnan den e 


KRALENDIJK--E 
klup di futbòl di Nikibo- 
ko ku ta SV Atlétiko Fla- 
mingo, djaweps awó den 
oranan di atardi ta batisá 
unifòrm nobo pa su tim- 
nan U9, U15 i U17, esaki 
preparando pa kampionato 
futbòl hubenil 2023 ku ta 
kuminsá djasabra awó. 
E boutismo di e unifòrm- 
nan lo tuma lugá djaweps 
awó di 18:30 pa 20:00 na 


K R A L E N D I J K - 
-Djasabra awó 21 di 
yanüari 2023, pa 5'or a- 
tardi na Fèlt Elion Flores 
na Amboina, e partido 
di futbòl veterano entre 
e ekiponan FC Champs 
50+ i Tera Blanku 50+. 
E partido aki ta pri- 
mintí di bira un tremendo 
partido entre e ekiponan 
aki. 


Kampionato futbòl hubenil ta kuminsá djasabra 


kampionato ya ta preparan- 
do pa e apèrtura ofisial di e 
kampionato djasabra awó. 
Timnan e siman aki 
tin nan boutismonan di 
unifòrmnan pa ta bon re- 
presentá den e kampionato 
ku ta ranka sali djasabra 


awó. 
Tur e timnan den e kam- 
pionato ta den preparashon 
pues pa e apèrtura djasabra 
awó 21 di yanüari 2023. 
Informashonnan ku nos 
ta disponédi dje ta mustra 
ku e timnan ta trein prepa- 


rando nan mes den tremen- 
do forma pa e kamoionato. 
Fo’í djawó nos ke man- 
da palabranan di éksito na 
tur e timnan den e kampio- 
nato 2023 di futbòl hubenil 
di nos isla ku ta kuminsá 
djasabra awó. 


Despues nos lo bini ku 
mas informashon di e tim- 
nan i tambe e sitio di wega 
pa e promé wega di e kam- 
pionato djasabra awó. 
Éksito. 


Atlétiko Flamingo ta batisá unifòrm 
timnan “U” 
Captain Don’s Habitat. 
FFB i su komishon- 
nan organisadٴó huntu ku 
e timnan, ta preparando pa 
kampionato 2023 di fut- 
bòl hubenil ku ta kuminsá 
djasabra awó 21 di yanüari 
2023. 
Tur kos ta kanando bon 
pa komienso di e kampio- 
nato hubenil. 
Nos ta deseá e timnan, 
FFB i su komishonnan tur 


pero klase di éksito ku e 
kampionato. 
Tin bastabe trabou ku e 
kampionato ku a bai kumin- 
sá, pero kosnan ta kanando 
bon pa ku esaki. 
Nos ta deseá e timnan, 
dirigentenan di e kam- 
pionato i FFB huntu ku su 
komishonnan hubenil, tur 
pero tur klase di éksito ku 
e kampionao ku ta raka sali 
djasabra awó. 


FC Champs vs Tera Blanku 


E 
partido 
veterano 
50+ aki ta primintí di bira 
un tremendo partido di 
e kampionato di futbòl 
hubenil 2023 djasabra 
awó 
Nos ta deseá e eki- 
ponan tur, pero tur klase 
di éksito ku nan promé 
partido futbòl veterano 
50+ pa e aña aki. 

ARUBA 
ARUBA 


ORANJESTAD -- Di- 
adomingo ultimo Polis- 
nan a bay un asistencia 
unda cu a resulta después 
cu e problema tabata un 
pleito entre dos amigo 
y nada di hincamento. 
E hecho aki a tuma luga 
rond di 4’or di marduga. 
Patruya di Playa a bay 
banda di Citgo Sasaki ca- 
minda, según e melding 
cu a drenta, tin un persona 
hinca. 
Na e sitio a papia cu e 
homber di inicial R. Na 
yegada a mira cu berdad e 
tabatin un corta chikito na 


ORANJESTAD -- Go- 
bierno di Aruba a introduci 
dia 2 mei 2022 e ley cu ta 
limita uzo di productonan 
di tabaco y Horacio Oduber 
Hospital (HOH) na su luga 
como un instancia publi- 
co mester cumpli cu e ley 
nobo aki. Un di e metanan 
di e ley aki ta pa desanima 
publico pa haci uzo di pro- 
ductonan di tabaco. Entran- 
te 1 di maart 2023 HOH, 
LABHOH y Bloedbank ta 
liber di huma. 
Esaki ta nifica cu no ta 
permiti humamento riba 


ORANJESTAD - Actu- 
almente Conseho di Min- 
ister ta bezig cu prepara- 
cionnan pa bishita di Rey 
Willem Alexander, Reina 
Maxima y nan yiu Prinses 
Amalia. E ultimo biaha cu 
e famia real a bishita Aruba 
tabata 8 aña pasa, sin nan 
yiu muhe Prinses Amalia, 
pues esaki lo ta su prome 


Preparacion andando pa bishita 
di Cas Real 


biaha na Aruba. Gobierno 
di Aruba ta ansioso pa ricibi 
e bishita y ta haciendo tur 
e preparacionnan pa asina 
e famia real por haya un 
caluroso bon bini. Prome 
Minister Evelyn Wever- 
Croes a splica cu Rey Wil- 
lem Alexander hunto cu su 
famia lo reuni cu Goberna- 
dor di Aruba, Parlamento 


di Aruba y Gobierno, pero 
banda di esaki lo tin amplio 
oportunidad pa comunidad 
tambe saluda Rey Willem 
Alexander, Reina Maxima 
y Prinses Amalia. E activi- 
dadnan lo tuma luga na pla- 
ya y na San Nicolas, pues 
lo tin suficiente momento 
pa tur hende saluda e famia 
real y pa mayornan presenta 


e yiunan na e Rey, Reina y 
Prinses di Reino Hulandes. 
Desde cu e bishita a 
wordo anuncia a tuma nota 
di hopi interes y entusias- 
mo den comunidad pa cual 
di parti gobierno ta desea 
cu scolnan tambe prepara 
pa e bishita y cu comercio 
decora nan establecimen- 
tonan pa duna Rey Willem 


Alexander, Reina Maxima 
y Prinses Amalia e caluroso 
bon bini na Aruba. 
Por 
ultimo, 
Premier 
Wever-Croes a bisa cu 
e programa y tur detaye 
manera fecha, orario y sitio 
di e bishitanan ainda ta den 
preparacion, pero desde 
awo henter comunidad ta 
invita pa asisti na esaki. 


Entrante di 1 maart 2023 Hospital 
ta liber di huma 


tereno di HOH, LABHOH 
y Bloedbank ni tampoco 
paden di edi[1]ficio. Esaki 
ta conta tambe pa e parkeo 
y tambe pa tur policlinica 
rond di HOH. Pues tene 
bon na cuenta cu desde 1 di 
maart 2023 HOH ta pidi co- 
munidad di Aruba pa cola- 
bora y asina hunto haci nos 
Hospital uno liber di huma. 
HOH, LABHOH y Bloed- 
bank tin como punto di en- 
foke brinda e miho cuido y 
servicio na nos pashentnan 
y clientenan. 
E salud di empleadonan, 


pashentnan y bishitantenan 
ta nos prioridad y p’esey 
como e unico hospital riba 
e isla y pues tambe emba- 
hadornan di cuido di salud 
na Aruba a tuma e deci- 
sion pa haci Hospital liber 
di huma y no sigui facilita 
humamento mas. E regla 
aki ta valido pa tur hende y 
ta inclui entre otro sigaria, 
otro productonan di tabaco, 
sigaria electronico y cual- 
kier otro tipo cu tin como 
contenido tabaco. 
Desde september 2022 


ya a introduci zonanan 
temporario di huma riba 
tereno di HOH pa emplea- 
do, pashent y bishitante pa 
asina cuminsa promove un 
hospital liber di huma. E 
zonanan temporario aki lo 
por wordo uza te dia 1 di 
maart 2023. Como ‘zona di 
tolerancia’ pa pashentnan y 
bishitantenan tin temporal- 
mente asigna banda di de- 
partamento di emergencia y 
esaki ta ser indica cu mar- 
canan riba vloer. 
Pues si ta humando pafo 


di e ‘zona tolera’ nos lo pidi 
bo encarecidamente pa stop 
y pa pasa unda si ta permiti 
humamento te cu 1 di maart 
2023. HOH, LABHOH y 
Bloedbank ta consciente 
cu esaki por tin un impacto 
grandi riba esnan cu tin un 
adiccion na tabaco. Nos ta 
spera di por conta cu sos- 
ten y cooperacion di comu- 
nidad henter pa asina hunto 
nos traha riba prevencion y 
alabes e impacto positivo 
riba salud publico. 


Amigo di rabia a kibra glas di su auto 


su braza cu tabata sangra. 
Pero e mes a conta e Po- 
lis cu e no a wordo hinca 
of corta. El a hay’e den 
un discusion cu un amigo 
y door di rabia, el a dal e 
glas di bentana di su me- 
sun auto cu un mokete. 
Di e forma aki el a keda 
herida. 
Polisnan a constata cu 
e no tabata den condicion 
pa stuur auto. El a logra 
haya un amigo pa busk’e 
pa cual e Polisnan a lague 
bay, pero su auto mes a 
keda para riba e estaciona- 
mento di Citgo Sas. 

ORANJESTAD 
- 
Manera ta conoci dia 31 
di October 2022 mester a 
cera e localidad anterior 
di 
Hulpbestuurskantoor 
San Nicolas pasobra e no 
tabata adecua mas. Ni pa 
esnan cu tabata traha ey- 
nan, y tampoco pa ricibi 
bishitante. 
Mientrastanto 
mesora gobierno a cum- 
insa traha pa e re-apertura 
di HBK San Nicolas den 
un otro localidad, cual awe 
ta un realidad. Prome Min- 
ister Evelyn Wever-Croes 
durante un conferencia di 
prensa a splica di e proceso 
encamina y e trabounan cu 
a tuma luga, pa e reapertura 
di HBK San Nicolas. 
E siman a habri y bishi- 
tantenan di HBK San Nico- 
las a ricibi servicio den un 
establecimento mas nobo, 
moderno y cu ta cumpli 
cu tur e normanan y stan- 


Situa den edificio di Refineria di Aruba 
Hulpbestuurskantoor San Nicolas a habri bek 


dardnan necesario. Premier 
Wever - Croes a splica cu 
pa a yega asina leu no ta- 
bata facil, pa motibo cu e 
proceso di muda un depar- 
tamento di gobierno por 
tuma hopi tempo, sinem- 
bargo den e caso aki el a 
dura dos luna y mei. Den e 
periodo aki, e trahandonan 
di HBK San Nicolas a traha 
na Savaneta. 
E localidad ta uno tem- 
poral pa HBK San Nicolas 
mientras cu ta bay renoba 
e edificio unda cu tabata 
ubica anteriormente. Un- 
abes cu e edificio ta remod- 
ela, e idea ta cu lo percura 
pa ubica mas departamento 
tambe aden. Entre otro So- 
ciale Zaken, Dimas, AZV, 
Enseñansa pa Empleo, y lo 
tin espacio pa otro tipo di 
desaroyo eynan tambe. 
E trabounan aki no a 
cuminsa ainda, pa motibo 


cu tin retraso den e plannan. 
E ultimo plan cu a wordo 
presenta cu ta encera cu 
ta pasa e trabou pa SOGA 
desaroya e MFA, no por a 
continua. E consehonan a 
bin negativo pa motibo cu 
SOGA lo hisa e prijs di e 
MFA nan existente, cual ta 
pone un peso mucho mas 
grandi riba e presupuesto. 
Aworaki DOW ta trahando 
riba un otro alternativa ca- 
minda cu Gobierno mes lo 
pone fondo disponibel pa 
remodela e edificio y eorey 
no mester paga tanto aña 
na huur manera ta e caso 
cu e otro MFA nan. Den e 
siguiente simanan lo con- 
cretisa esaki. 
Premier Wever-Croes a 
gradici tur esnan cu a haci 
e proceso posibel, special- 
mente e trahandonan di 
HBK San Nicolas pa e flex- 
ibilidad, pasenshi y pa sigui 
duna e servicio cu sonrisa 
riba nan cara. Ademas a 
gradici Setar cu tabatey den 
e momentonan cu tabatin 
mester, David Dubero y 
Christofer Robles y Jairo 
Dirksen y henter e team 
cu den tempo record a haci 
instalacionnan 
necesario. 
DOW, Marlon Croes y tur 
cu a yuda cu e mudamento. 
Censo su IT nan Geward 
Bikker y Shamir Silvania, 
di Directie Financien Ingrid 
Geerman y Clarissa Jacobs 
cu a pone fondonan dis- 
ponibel. Henter e staf di ITP 
Caribbean cu tabata presen- 


te y cu a yuda cu e aspec- 
tonan di IT. Prome Minister 
a gradici RdA tambe pa nan 
disponibilidad y coopera- 
cion pa aloca HBK den nan 
edificio pa por sigui duna 
servicio, specialmente e 
Director Reynold Arends, 
Francie Croes, y Shandy de 
Mey. No por yega HBK San 
Nicolas sin admira e bunita 
balie cu a wordo traha den 
tempo record door di Alex 
Croes Carpenter Shop. E 
balie a keda hopi bunita y 
e unico cos cu falta aworaki 
ta e glas cu lo wordo poni 
pronto. Ta gradici na esnan 
di Ministerio di Asuntonan 
General tambe cu a sa di 
yuda den un manera of otro, 
pa e reapertura aki bira un 
realidad den un tempo rela- 
tivamente cortico. 
Y esnan di Nicolas Store 
cu a prepara snacks y kof- 
fie pa tur bishitante di HBK 


San Nicolas riba e prome 
dia. Sin lubida e comuni- 
dad di San Nicolas pa nan 
pasenshi durante e periodo. 
Gobierno ta consciente di 
e hecho cu door cu mester 
a cera pa dos luna y mey, e 
por a trece algun molester. 
A pesar di esaki, a haci e 
maximo esfuerso pa keda 
cla cu e trabounan y habri 
bek den cuadro di e tempo 
stipula. 
Finalmente Prome Mi- 
nister Wever-Croes a expre- 
sa cu gobierno ta considera 
e edificio di HBK hopi im- 
portante den San Nicolas, 
y unabes cu esaki wordo 
realisa e lo ta un catalisator 
di desaroyo di centro di San 
Nicolas. 
Banda di otro tipo di 
desaroyonan cu lo bin den 
caya principal di San Nico- 
las, Seroe Colorado y den 
henter e area. 

ARUBA 
HULANDA 


HULANDA – E sin- 
dikatonan FNV i CNV ta 
bai Korte pa personal den 
kuido ku dor di Covid a 
resultá inkapasitá pa traha. 
Gobièrnu ta nenga pa ofre- 
sé yudansa te awe pa nese- 
sidat finansiero urgente di 
e trahadónan di kuido akí, 
segun e sindikatonan. 
Dor di keho di Corona 
persistente, mas òf ménos 
mas ku mil trahadó den 
kuido a pèrdè nan trabou. 
Pa kompensá e pèrdida akí, 
nan mester haña un suma di 
22.839 euro, FNV i CNV, ta 
haña. E suma akí anterior- 


Pa kompensashon finansiero personal den kuido 
Sindikato ta bai Korte 


mente a keda pagá na otro 
persona ku malesa di fishi, 
manera hendenan ku pro- 
blema di pulmon, òf kanser 
dor di nan trabou. 
Mas aleu e sindikatonan 
ke pa Gabinete dentro di 
kuater siman indiká un in- 
stansia, por ehèmpel UWV, 
ku mester bai kompensá e 
vorskòtnan eksigí. 
Ya desde di inisio di e 
pandemia tabatin komber- 
sashon entre e ministerio 
di salubridat públiko i e 
sindikatonan tokante kom- 
pensashon. Ainda no a sali 
resultadonan konkreto. E 


organisashonnan den kuido 
tambe tabata enbolbí den e 
kombersashon, pero no ta 
direktamente enbolbí ku e 
kaso di Korte di e sindika- 
tonan. 
“FNV i CNV ta haña 
ku Gobièrnu no solamente 
moralmente, pero tambe 
hurídikamente ta obligá pa 
kompensá e trahadónan akí 
riba término kòrtiku,” se- 
gun e sindikatonan. 
Tambe e personal den 
kuido for di inisio di e 
krísis di Corona mester a 
sigui traha sin medionan di 
protekshon personal bon, 


manera tapa boka. 
Ministerio di Salubridat 
Públiko ta laga sa di no 
ta reakshoná riba e kaso 
hurídiko andando. For di e 


ministerio sí ainda tin e de- 
seo pa yega na un akuerdo 
i p’esei ainda ta andando 
kombersashon ku e du- 
nadónan di trabou. 


DEN HAAG – Entre 
tantu 
deskriminashon 
a 
base di hèndikèp òf eksplis- 
itashon seksual dirigí ta 
prohibí. Eerste Kamer a 
vota djamars riba e kambio 
di inisiativa di lei di artíku- 
lo 1 di e konstitushon. Un 
kantidat di 56 Parlamenta- 
rio a vota pro, 15 kontra. 
Esaki ta e promé biá ku 
Parlamento a bai di akuerdo 
ku e proposishon i a asep- 
tá esaki definitivamente. 


Pa agregá hèndikèp òf seksualidat na konstitushon 
Prohibishon riba deskriminashon 


Tweede Kamer i Eerste 
Kamer mester aseptá un 
proposishon kambio na e 
konstitushon semper dos 
biá. 
E di dos biá te asta a 
eksigí un mayoria den ám- 
bos Parlamento. 
Te ku awor den artíkulo 
1 di konstitushon, deskri- 
minashon debí na religion, 
kreensia, 
koló 
polítiko, 
rasa, sekso, òf riba kua base 
ku por ta tambe, tabata pro- 


hibí. Pero tumadónan di i- 
nisiativa D66, GroenLinks 


DEN BOSCH – Korte 
na Den Bosch a yama 
imágennan ku un pareha a 
graba di mal uso seksual di 
shete mucha muhé impak- 
tante. P’esei no a mustra e 
imágennan durante trata- 
mentu di e kaso, miéntras 
esaki tabata sí e intenshon. 
Djamars tabata e promé dia 
di e proseso kontra e sos- 
pechonan. 
Peter S. di 59 aña di 
Beegden i Nancy D. di 54 


Hues no a laga mira imágen impaktante 


aña Herkenbosch, entre 
2019 i 2021 a mal usá shete 
mucha muhé di entre 1 i 6 
aña. Nan dos tabata aktivo 
komo kuidadó den e region 
Eindhoven. 
Nan lo a mal usá e víkti- 
manan mas biá. Hopi biá a 
filma e mal uso tambe. Un 
demostrashon obligá, gròf 
i brutu di e muhé kontra e 
muchanan ta inaseptabel. 
Por mira miedu i verdrit di 
e muchanan, Hues a bisa. 


E sospechonan a bai de- 
tayá den detaye riba e kaso i 
a atmití e mal uso, Omroep 
1Limburg, ku a kubri trata- 
mentu di e kaso, ta skirbi. 
E sospechosonan por a 
sigui bai un aña i mei mas, 
te na momentu ku e mayor- 
nan a mira e imágennan di 
nan yu di 2 aña. Tambe nan 
a mira ku un hòmber tabata 
mira huntu via di un konek- 
shon di video. 
Djis despues a detené e 


sospechosonan. 
Na 2018 e sospechoso- 
nan a siña konosé otro via 
un sitio di enkuentro. Nan 
a haña un relashon seksual 
ku ketu bai tabata tuma lugá 
den formanan ekstremo. Pa 
esaki nan tabata hasi fanta- 
sia tambe tokante sèks ku 
bestia i mucha. 
E muhé a inskribí su mes 
riba dos web-site di kui- 
dadó di mucha. E lo tabatin 
e preferensia pa kuida mu- 


cha bou di 4 aña. Esakinan 
lo no kòrda nada i resistí. 
Durante e kuido, e muhé 
tabata haña enkargo di e 
hòmber. Ku tabata mira 
huntu via konekshon di 
video. 
Mayornan di e muchan- 
an a sigui e kaso den un es- 
pasio apart. 
Mas lat e siman akí nan 
lo hasi uso di nan derecho 
di papia. E demanda a sigui 
otro siman. 


i PvdA, ta haña di impor- 
tansia pa ankra e rei tambe 
riba hèndikèp i seksual- 
mente dirigí. 

ARUBA 
STATIA/SABA/ST. MAARTEN 


PHILIPSBURG 
– 
Gobièrnu di St. Maarten a 
kumpli ku apénas un di e 
seis rekomendashonnan ku 


St. Maarten ta nenga rekomendashon 


Raad voor de Rechtshand- 
having a proponé na 2019, 
pa sigui e fondo di kom- 
batimentu di kriminalidat 


pa por funshoná mas mihó. 
Esaki a sali na kla for di un 
publikashon di e konseho. 
E 
rekomendashonnan 
tin relashon riba un ehe- 
kushon 
konsekuente 
di 
e obligashonnan legal, e 
maneho aktual, stipulashon 
di reglanan i garantisá den 
un ordenansa den relashon 
ku rísikonan, duna pub- 
likashon na e fondo i e me- 
horashon di atministrashon 
i registrashon físiko digital. 


Den e pakete di pais di 
St. Maarten di 2020 palabrá 
ku Hulanda den e kuadro di 
reforsamentu di e estado di 
derecho, entre otro komo 
medida tumá ku e maneho 
i supervishon en bista ku 
mester trese e fondo na 
òrdu. Pa esaki St. Maarten 
mester a sigui e rekomen- 
dashonnan ku e konseho 
anteriormente a hasi rela- 
shoná ku e kombatimentu 
di kriminalidat. 


E konseho a urgi e mi- 
nister di hustisia ainda pa 
duna ehekushon na e sinku 
rekomendashonnan ku e 
pais no a sigui i pa hasi es- 
akinan disponibel riba tér- 
mino mas kòrtiku posibel. 
Entre tantu e konseho ta 
indiká tambe pa para e pe- 
tishonnan pa finansiamentu 
di proyekto nobo temporal- 
mente en espera di keda kla 
ku e trayektonan ku mester 
kumpli kuné. 


Seshon di informashon pa públiko 


PHILIPSBURG – Pro- 
mé Minister i Minister di 
Asuntunan General di St. 
Maarten, Silveria Jacobs, 
ta tene e promé seshon 
di informashon tokante 
sklabitut 
i 
reparashon 
djasabra 21 di yanüari. 
E seshon ta habrí pa pú- 
bliko i ta fokùs riba proveé 
klaridat riba e trabou i ròl 
di e komishon di konseho 
di sklabitut. Dorbrene O’ 
Marde, vise presidente di 
Caricom Reparation Com- 
mittee, ta e oradó invitá pa 
e evento. E lo diskutí riba e 
signifikashon di e despensa 
hasí dor di Estado Hulan- 
des en relashon ku repa- 
rashon hudisial i proveé 
informashon mas aleu di e 
dies puntonan di e plan di 


Caricom i kon e komishon 
di konseho por implementá 
e puntonan akí. 
Tur hende interesá pa 
forma parti di e diálogo, 
mester ta presente pa laga 
tende nan bos. “Konstan- 
temente mi a bisa ku St. 
Maarten mester tin un bos 
fuerte den tur loke ta basá 
riba nos investigashon i 
komprondé e efektonan 
di sklabitut i e periodo di 
kolianismo ku ketu bai tin 
impakto riba nos awe. Nos 
mester ta prepará pa sinta 
na mes pa kontinuá ku e 
diálogo akí pa sigurá ku 
St. Maarten i su hende ta 
e benefisiadónan,” Promé 
Minister Jacobs a bisa. 
Seshon di informashon pa 
públiko 


GREAT BAY – Binti- 
kuater habitante di apar- 
tamentu di e edifisionan 
C, D, E i F di Low Estate, 
Belvedere, a risibí nan 
apartamentunan den un 
seremonia tené pa Minister 


Mas reparashon di kas kompletá 


di VROMI, Egbert Doran 
i Sint Maarten Housing 
Development 
Founda- 
tion (SMHDF), dia 10 di 
yanüari. 
Esaki ta e di dos sèt di 
yabi ku a entregá, siguí pa 


finalisashon di edifisionan 
A i B na òktober. 
Algun di e unidatnan ta 
spesialmente modifiká pa 
residentenan ku nesesidat 
di aksesibilidat. Pa loke ta 
trata e seremonia, Minister 


Doran a bisa: “Esaki ta un 
sintimentu dushi pa final- 
mente e residentenan ta bèk 
den nan kas. 
Esaki ta e promé biá ku 
desde e konstrukshon ini- 
sial di e edifisionan na Bel- 


vedere ku nan ta risibí repa- 
rashon kompleto. 
Mi ke gradisí tur part- 
ner enbolbí, pa nan aporte 
i trabou duru pa hasi esaki 
realidat.” 

KRALENDIJK – Sola- 
mente 12 Antoin desen- 
diente di Boneiru ta eksistí 
ainda ku e fam aki. Natural- 
mente tin mas, pero ku otro 
fam, manera Dammerman, 
Prinsen, Strickx. Nan tur 
ta desendiente di Janchi i 
Blanca Antoin-Ilario. 
E tres damanan riba e 
foto aki ta prima di otro. 
Nan tur tres ta Antoin. 


E 12 Antoin-nan desendiente 
di Boneiru 


Anke ku nan kasa, nan por 
sigui usa e fam Antoin di 
nan tata. Di robes pa drechi 
por mira Shakira Antoin, 
Rohayna Antoin i Sebel 
Antoin. Masha tiki biá nan 
sa topa, p’esei nan a pro- 
bechá saka e foto aki huntu 
durante un fiesta familiar 
djasabra último. 
Shakira i Rohayna ta yu 
di Papi Antoin, miéntras ku 


Sebel ta yu di Bòi Antoin. 
Otro 
Antoin-nan 
ta 
Franklin i Danielson Anto- 
in. Di mes Maynard, yu di 
Franklin, ta Antoin. Mario 
(Budi) Antoin (ꝉ) ta tata di 
dos yu hòmber: Raymond i 
Ravello, kende tin dos yu, 
ku tambe ta Antoin. 
Boneiru no konosé ai- 
nda e posibilidat pa un mu- 
cha ku nase por haña fam di 
tantu su tata komo mama. 
Na Kòrsou sí. 
E fam Antoin ta bini 
originalmente di Leonardo 
Antoin, un katibu partiku- 
lar di Felix Anthony. Na 
momentu ku Felix Anthony 
a muri, Leonardo a haña e 
fam Antoin, ku ta referí na 
fam Anthony di Felix. 
Komo ku Leonardo i su 
kasá tabatin solamente dos 
yu hòmber, di kua un di nan 
a kumpra e fam Anthony, 


e famia aki ta asina skars. 
E yu hòmber ku sí a keda 
ku e fam Antoin, Frederik 


Wilhelm Antoin, tabatin 
solamente un yu, Cornelis 
Cipriano (Janchi) Antoin. 


